open-index/open-wikipedia-markdown huggingface dataset:
യുലീസസ് (വിവർത്തനം)

ജെയിംസ് ജോയ്സിന്റെ യുലീസസിന്റെ മലയാള വിവർത്തനം ആദ്യമായി  ഇന്ത്യൻ ഭാഷയിൽ
പ്രസിദ്ധീകരിക്കുന്നത് മലയാളത്തിലാണ്. പരിഭാഷ നിർവഹിച്ചത് എൻ. മൂസക്കുട്ടിയാണ്. ഈ കൃതിക്ക് മികച്ച വിവർത്തനത്തിനുള്ള    2013 ലെ കേരള സാഹിത്യ അക്കാദമി പുരസ്കാരം ലഭിച്ചു.
## ഉള്ളടക്കം
1904 ജൂൺ 16ന് അയർലൻഡിലെ ഡബ്ളിൻ നഗരത്തിൽ നടക്കുന്ന സംഭവങ്ങളുടെ ആഖ്യാനമാണ് നോവൽ. സമകാലിക സംഭവങ്ങളും സാഹിത്യവും ചരിത്രവും തത്ത്വചിന്തയും പഴമ്പുരാണങ്ങളും ഉൾപ്പെടെ 1244 പേജുകളിലാണ് നോവൽ വിവർത്തനം പൂർത്തിയാക്കിയിരിക്കുന്നത്. 4000 ഓളം അടിക്കുറിപ്പുകളുമുണ്ട്. പതിനെട്ടാം അധ്യായത്തിൽ ഇരുപതിനായിരത്തോളം വാക്കുകൾക്കിടയിൽ
ആകെയുള്ളത് രണ്ട് പൂർണ വിരാമം മാത്രമാണ്. ബോധധാരാ രീതിയിലാണ് ഈ അധ്യായത്തിൻെറ രചന. 1922ലാണ് യുലീസസ്
പ്രസിദ്ധീകരിച്ചത്. വിവാദങ്ങളെ തുടർന്ന് അശ്ലീല നോവൽ എന്ന പേരിൽ ബ്രിട്ടനിലും അമേരിക്കയിലും നിരോധിക്കപ്പെട്ടു. എന്നാൽ നോവലിലേത് അശ്ലീലമല്ലന്നും വ്യക്തികളുടെ മനോവ്യാപാരങ്ങളുടെ സത്യസന്ധമായ ചിത്രീകരണമാണെന്നുമായിരുന്നു കോടതി വിധി. സാഹിത്യ അക്കാദമിക്കു വേണ്ടി 2009ലാണ് മൂസക്കുട്ടി വിവർത്തനം ആരംഭിച്ചത്. 2011ൽ പൂർത്തിയാക്കി. 
## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം 2013
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ചിത്രഭൂമി (വാരിക)

ഒരു മലയാളം വാരികയാണ് ചിത്രഭൂമി. കോഴിക്കോട് നിന്നാണ് ഇത് പ്രസിദ്ധീകരിക്കുന്നത്. മാതൃഭൂമി പബ്ലിക്കേഷൻസ് ആണ് ഈ വാരിക പ്രസിദ്ധീകരിക്കുന്നത്. 1988ൽ ചിത്രഭൂമി പ്രസിദ്ധീകരണമാരംഭിച്ചു. 
## അവലംബം

വർഗ്ഗം:മലയാളവാരികകൾ
ഉണ്ണികൾക്കു നൂറ്റിയെട്ടു ഗുരുദേവ കൃതികൾ

സിപ്പി പള്ളിപ്പുറം രചിച്ച   ബാലസാഹിത്യ ഗ്രന്ഥമാണ് **ഉണ്ണികൾക്കു നൂറ്റിയെട്ടു ഗുരുദേവ കൃതികൾ**. മികച്ച ബാലസാഹിത്യ കൃതിക്കുള്ള 2013 ലെ കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു.
## ഉള്ളടക്കം
നൂറ്റിയെട്ടു ഗുരുദേവ കൃതികൾ ഈ കൃതിയിൽ കുട്ടികൾക്കായി ലളിതമായി പുനരാഖ്യാനം ചെയ്തിരിക്കുന്നു.
## പുരസ്കാരങ്ങൾ
*  കേരള സാഹിത്യ അക്കാദമി പുരസ്കാരം 2013
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ബാലസാഹിത്യം
പുതിയ തലൈമുറൈ (വാരിക)

തമിഴ് ഭാഷയിലുള്ള ഒരു ആനുകാലിക പ്രസിദ്ധീകരണമാണ് **പുതിയ തലൈമുറൈ** (തമിഴ്: புதிய தலைமுறை). ചെന്നൈയിൽ നിന്നുമാണ് ഈ വാരിക പ്രസിദ്ധീകരിക്കുന്നത്. എസ്.ആർ.എം ഗ്രൂപ്പിന് കീഴിലുള്ള ന്യൂ ജനറേഷൻ മീഡിയയാണ് പുതിയ തലൈമുറൈ പ്രസിദ്ധീകരിക്കുന്നത്. 2009 ഒക്ടോബറിലാണ് പുതിയ തലൈമുറൈ പ്രസിദ്ധീകരണമാരംഭിച്ചത്. 2011 ഓഗസ്റ്റ് 24ന് പുതിയ തലൈമുറൈ എന്ന പേരിൽ ഒരു ടെലിവിഷൻ ചാനലും ഇവർ ആരംഭിച്ചിരുന്നു. *ഉണ്മൈ ഉടനുക്കുടൻ* എന്നതാണ് പുതിയ തലൈമുറൈ ടി.വിയുടെ ആപ്തവാക്യം. എസ്.ആർ.എം ഗ്രൂപ്പാണ് ഈ ചാനലിന്റെയും ഉടമസ്ഥർ. 
## അവലംബം

## പുറം കണ്ണികൾ
പുതിയ തലൈമുറൈ

വർഗ്ഗം:വാരികകൾ
സൈലന്റ് വാലി: ഒരു പരിസ്ഥിതി സമരത്തിന്റെ ചരിത്രം

സജി ജെയിംസ് രചിച്ച   ഒരു വൈജ്ഞാനിക ഗ്രന്ഥമാണ് **സൈലന്റ് വാലി: ഒരു പരിസ്ഥിതി സമരത്തിന്റെ ചരിത്രം**. 2013 ലെ കേരള സാഹിത്യ അക്കാദമിയുടെ ജി.എൻ പിള്ള എൻഡോവ്മെന്റ്  പുരസ്കാരം ഈ ഗ്രന്ഥത്തിനായിരുന്നു.
## ഉള്ളടക്കം
സൈലന്റ് വാലിയിൽ പരിസ്ഥിതിക്കെതിരായി നടന്ന കടന്നുകയറ്റത്തിൽ അതിജീവനത്തിന്റെ കഥയാണ് സൈലന്റ്‌വാലിക്ക് പറയാനുള്ളത്. ആ കഥയാണ് ഈ പുസ്തകം പറയുന്നത്. 1985-ൽ ദേശീയപാർക്കായി പ്രഖ്യാപിക്കപ്പെട്ട സൈലന്റ്‌വാലി എന്ന വിസ്മയത്തെ കൂടുതലറിയാനും   ആ ജൈവവ്യവസ്ഥയുടെ സംരക്ഷണത്തിന് വേണ്ടി പോരാടിയവരെക്കുറിച്ചറിയാനും. ഈ ഗ്രന്ഥം ഉപകരിക്കും.  അനുബന്ധമായി  ഒ.വി. വിജയൻ, പ്രൊഫസർ എം.കെ. പ്രസാദ്, ഇ. ബാലാനന്ദൻ എന്നിവരുടെ കുറിപ്പുകളും നൽകിയിട്ടുണ്ട്.. എസ് ജയചന്ദ്രൻ നായരുടേതാണ് അവതാരിക.  
## പുരസ്കാരങ്ങൾ
* 2013 ലെ കേരള സാഹിത്യ അക്കാദമിയുടെ ജി.എൻ പിള്ള എൻഡോവ്മെന്റ്  പുരസ്കാരം
## അവലംബം

## പുറം കണ്ണികൾ
* സൈലന്റ് വാലി 
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
വർഗ്ഗം:പരിസ്ഥിതിസാഹിത്യം
മംഗളം (വാരിക)

ഒരു മലയാള ആനുകാലിക പ്രസിദ്ധീകരണമാണ് മംഗളം. കോട്ടയത്തു നിന്നാണ് ഈ വാരിക പ്രസിദ്ധീകരിക്കുന്നത്. 1969ൽ എം.സി. വർഗീസ് ആണ് ഈ വാരിക സ്ഥാപിച്ചത്. മംഗളം പബ്ലിക്കേഷൻസ് ആണ് മംഗളം വാരിക പ്രസിദ്ധീകരിക്കുന്നത്. 1984ൽ 1.5 മില്യൺ വരിക്കാർ മംഗളത്തിനുണ്ടായിരുന്നു. കന്നഡ ഭാഷയിലും ഈ വാരിക പ്രസിദ്ധീകരിക്കുന്നുണ്ട്.  പ്രശസ്ത സാഹിത്യകാരനായ സജിൽ ശ്രീധറാണ് ഇപ്പോൾ മംഗളം വാരികയുടെ പത്രാധിപർ. കേരളത്തിന്റെ സാക്ഷരതാ പ്രവർത്തനങ്ങളിൽ നിർണ്ണായക സ്ഥാനമാണ് ഈ വാരികയ്ക്ക് ഉളളത്. സാധാണക്കാരായ ജനലക്ഷങ്ങളിൽ വായനാശീലം വളർത്തുന്നതിൽ മംഗളം വാരിക വഹിച്ച പങ്ക് ചരിത്രപരമാണ്. സ്ത്രീധനമില്ലാത്ത സമൂഹവിവാഹം, വായനക്കാരുടെ ക്യാൻസർ വാർഡ്, ഭവനരഹിതർക്ക് വീടുകൾ എന്നിങ്ങനെ ഒട്ടനവധി സാമുഹ്യക്ഷേമ പ്രവർത്തനങ്ങൾക്ക് തുടക്കം കുറിച്ചത് മംഗളം വാരികയാണ്. കഴിഞ്ഞ അരനൂറ്റാണ്ടിലധികമായി കേരളത്തിന്റെ സാംസ്‌കാരിക മേഖലയിൽ വലിയ സ്വാധീനശക്തിയായി മംഗളം നിലകൊളളുന്നു. ആയിരത്തി തൊളളായിരത്തി എൺപത്തി അഞ്ചിൽ പതിനേഴ് ലക്ഷം കോപ്പികളുമായി മംഗളം വാരിക സ്ഥാപിച്ച ഏഷ്യൻ റിക്കാർഡ് ലംഘിക്കാൻ ഇന്നേവരെ ഒരു പ്രസിദ്ധീകരണത്തിനും കഴിഞ്ഞിട്ടില്ല.2022 ഏപ്രിൽ 4 ന് മംഗളം വാരിക പ്രസിദ്ധീകരണം അവസാനിപ്പിച്ചു

## എഡിറ്റർ
*ഡോ.ജോർജ് തയ്യിൽ (1969-1971)
*അമ്പാട്ട് സുകുമാരൻ നായർ (1977-1982)
*ഡോ. നടുവട്ടം സത്യശീലൻ (1983-1986)(1988-1995) (2007-2008)
*എം.ജെ. ഡാരിസ് (1986-1988)
*ഹക്കിം നട്ടാശ്ശേരി (1995-2002) (2009-2012)
*പി.ഒ. മോഹൻ (2003-2006)  (2019-2020)
*സജിൽ ശ്രീധർ (2012–2018) (2020- present)
## അവലംബം


വർഗ്ഗം:മലയാളവാരികകൾ
കാണി മരഞണ്ട്

കേരളത്തിലെ പശ്ചിമഘട്ടത്തിൽ കണ്ടെത്തിയ പുതിയ ഇനത്തിൽപെട്ട മരഞണ്ടാണ് **'കാണി മരഞണ്ട്**' ,  . തിരുവനന്തപുരം കോട്ടൂർ വനമേഖലയിലാണ് ഇവയെ കണ്ടെത്തിയിരിക്കുന്നത്. ഇവയുടെ ശാസ്ത്രനാമം കാണി മരഞണ്ട് എന്നുതന്നെയാണ് . ശാസ്ത്രനാമം പൂർണമായും മലയാളത്തിലുള്ള ഏകജീവി എന്ന പ്രത്യേകതയുമുണ്ട് ഇവയ്ക്ക്.
## പേരിനു പിന്നിൽ
പൂർണമായും മരത്തിൽ കഴിയുന്ന ഞണ്ടുകളെ പറ്റി വിവരം നൽകിയത് കോട്ടൂർ വനമേഖലയിലെ ആദിവാസിസമൂഹത്തിലെ രാജൻ കാണിയും മാത്തൻ കാണിയുമാണ്. പുതിയ മരഞണ്ടിന്റെ ജനുസ്സിന്  കാണിവിഭാഗം ആദിവീസികളോടുള്ള ആദര സൂചകമായി **കാണി** എന്നും സ്പീഷീസിന് മലയാളം പേരായ **മരഞണ്ട്** എന്നും ഗവേഷകർ  നാമകരണംചെയ്യുകയായിരുന്നു .

## ഘടന, സവിശേഷത
കുറുകെ അണ്ഡാകൃതിയിലുള്ള പുറന്തോടും വളരെനീണ്ട കാലുകളുമാണ് കാണി മരഞണ്ടിനെ മറ്റു മരഞണ്ടുകളിൽനിന്ന് വ്യത്യസ്തമാക്കുന്നത്. നീണ്ട കാലുകളും ആദ്യകാലിലെ അഗ്രഭാഗം വളഞ്ഞ ഉറച്ചമുള്ളുകളും അനായാസമായി മരം കയറാൻ ഇവയ്ക്ക് സഹായകമാകുന്നു. ശരീരത്തിന് നീലകലർന്ന കറുപ്പ് നിറമാണ്. അടിവശത്തും പാർശ്വങ്ങളിലും ഓറഞ്ചുകലർന്ന മഞ്ഞനിറവുമുണ്ട്.
## ഗവേഷകർ
കേരള സർവകലാശാലയിലെ അക്വാട്ടിക് ബയോളജി വിഭാഗം മേധാവി ഡോ. എ ബിജുകുമാറിന്റെ നേതൃത്വത്തിലുള്ള സംഘമാണ് പുതിയ മരഞണ്ടിനെ കണ്ടെത്തിയത്. ഡോ. ബിജുകുമാർ, ഗവേഷകൻ സ്മൃതിരാജ്, സിംഗപ്പൂർ സർവകലാശാലയിലെ ലീ കോങ് ചിയാൻ നാച്വറൽ ഹിസ്റ്ററി മ്യൂസിയം മേധാവി ഡോ. പീറ്റർയുങ് എന്നിവർ ചേർന്ന് തയ്യാറാക്കിയ ലേഖനം അന്താരാഷ്ട്ര പ്രസിദ്ധീകരണമായ ജേർണൽ ഓഫ് ക്രസ്റ്റേഷ്യൻ  ബയോളജിയിയുടെ പുതിയ ലക്കത്തിൽ പ്രസിദ്ധീകരിച്ചു . 

ഒരുവർഷത്തിലേറെ നീണ്ട അന്വേഷണത്തിനൊടുവിൽ കോട്ടൂരിലെ ചെറുമാങ്കലിൽ ആദ്യഞണ്ടിനെ കണ്ടെത്തി.  പിന്നീട് നിരവധി മരഞണ്ടുകളുടെ സാന്നിധ്യം വലിയ മരങ്ങളിലെ വെള്ളം നിറഞ്ഞ പൊത്തുകളിൽ കണ്ടെത്താനായി. ശ്രീലങ്ക, ബോർണിയോ, മഡഗാസ്കർ എന്നീ രാജ്യങ്ങളിലാണ് നിലവിൽ പൂർണമായും മരത്തിൽ ജീവിക്കുന്ന ഞണ്ടുകളുള്ളത്. കേരളത്തിൽനിന്ന് കണ്ടെത്തിയ മരഞണ്ട് ഇവയിൽനിന്ന് വ്യത്യസ്തമായതിനാലാണ് പുതിയ ജനുസ്സിൽ ഇവയെ പെടുത്തിയത്.

വൻ മരങ്ങളിലെ വെള്ളംനിറഞ്ഞ പൊത്തുകളിൽ  കഴിയുന്ന ഇവ പ്രജനനം നടത്തുന്നതും അവിടെയാണ്. താന്നി, മരുത്, വയണ, ഏഴിലംപാല എന്നീ മരങ്ങളിലെ പൊത്തുകളിലാണ്  സാധാരണയായി കാണുന്നത്.

## അവലംബം

വർഗ്ഗം:ഞണ്ടുകൾ
തായ്മൊഴി

എം.എൻ. കാരശ്ശേരി രചിച്ച   ഭാഷാ ശാസ്ത്ര ഗ്രന്ഥമാണ് **തായ്മൊഴി**. 2013 -ലെ കേരള സാഹിത്യ അക്കാദമി ഐ.സി. ചാക്കോ എൻഡോവ്മെന്റ് പുരസ്കാരം  ഈ ഗ്രന്ഥത്തിനായിരുന്നു.

## ഉള്ളടക്കം

## പുരസ്കാരങ്ങൾ
* കേരള സാഹിത്യ അക്കാദമി എൻഡോവ്മെന്റ് പുരസ്കാരം 2013
## അവലംബം


വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
തന്ത്രസാഹിത്യം

ഡോ. ജെ.പി. പ്രജിത്ത് രചിച്ച വൈദിക സാഹിത്യ ഗ്രന്ഥമാണ് **തന്ത്രസാഹിത്യം**. 2013 ലെ കേരള സാഹിത്യ അക്കാദമി കെ.ആർ. നമ്പൂതിരി എൻഡോവ്മെന്റ് അവാർഡ് ഈ ഗ്രന്ഥത്തിനായിരുന്നു.

## പുരസ്കാരങ്ങൾ
* 2013 ലെ കേരള സാഹിത്യ അക്കാദമി കെ.ആർ. നമ്പൂതിരി എൻഡോവ്മെന്റ് അവാർഡ്
## അവലംബം


വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
നീറ്റെഴുത്ത്

സംപ്രീത രചിച്ച   കവിതാ സമാഹാരമാണ് **നീറ്റെഴുത്ത്**. 2013 ലെ കേരള സാഹിത്യ അക്കാദമി കനകശ്രീ എൻഡോവ്മെന്റ് അവാർഡ്  2013 ഈ ഗ്രന്ഥത്തിനായിരുന്നു.
## ഉള്ളടക്കം
51 കവിതകൾ അടങ്ങിയ സമാഹാരം. കോട്ടയം ഡിസി ബുക്സ് പ്രസിദ്ധീകരിച്ച പുസ്തകം.
അവതാരിക : റഫീക്ക് അഹമ്മദ്

## പുരസ്കാരങ്ങൾ
*  2013 ലെ കേരള സാഹിത്യ അക്കാദമി കനകശ്രീ എൻഡോവ്മെന്റ് അവാർഡ് 
## അവലംബം


വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
റ്റാറ്റു

ജേക്കബ് എബ്രഹാം രചിച്ച   ചെറുകഥാ സമാഹാരമാണ് **റ്റാറ്റു**. 2013 ലെ കേരള സാഹിത്യ അക്കാദമി ഗീതാ ഹിരണ്യൻ എൻഡോവ്മെന്റ് അവാർഡ് ഈ ഗ്രന്ഥത്തിനായിരുന്നു.
## ഉള്ളടക്കം
## പുരസ്കാരങ്ങൾ
* കേരള സാഹിത്യ അക്കാദമി എൻഡോവ്മെന്റ് പുരസ്കാരം 2013
## അവലംബം


വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
ഗോൾഡ്ഫിംഗർ (നോവൽ)

ബ്രിട്ടീഷ് സാഹിത്യകാരനായ ഇയാൻ ഫ്ലെമിങിന്റെ ഏഴാമത്തെ നോവലാണ് **ഗോൾഡ്ഫിംഗർ**. ജെയിംസ് ബോണ്ട് പരമ്പരയിലെ ഏഴാമത്തെ നോവലും ഇതാണ്. 1959 മാർച്ച് 23 ന് ജോനാതൻ കേപ്പാണ് ഈ നോവൽ യുകെയിൽ പ്രസിദ്ധീകരിച്ചത്. 1958 ജനുവരിയിലും ഫെബ്രുവരിയിലുമായി എഴുതിയ ദ റിച്ചെസ്റ്റ് മാൻ ഇൻ ദ വേൾഡ് എന്ന കഥയാണ് ഗോൾഡ്ഫിംഗർ ആയത്.

വർഗ്ഗം:ഇയാൻ ഫ്ലെമിങ്ങിന്റെ നോവലുകൾ
വർഗ്ഗം:ജെയിംസ് ബോണ്ട് പുസ്തകങ്ങൾ
അക്ഷരമുറ്റം

ദേശാഭിമാനി ദിനപത്രത്തോടൊപ്പം പുറത്തിറങ്ങുന്ന പ്രത്യേക പതിപ്പാണ് **അക്ഷരമുറ്റം**. എല്ലാ വ്യാഴാഴ്ചയുമാണ് അക്ഷരമുറ്റം പ്രസിദ്ധീകരിക്കുന്നത്. അക്ഷരമുറ്റത്തിൽ വരുന്ന ചോദ്യങ്ങളെ അടിസ്ഥാനമാക്കി എല്ലാ വർഷവും *അക്ഷരമുറ്റം ക്വിസ്* എന്ന പേരിൽ ഒരു ക്വിസ് മത്സരം ദേശാഭിമാനി സംഘടിപ്പിക്കുന്നു. മോഹൻലാലാണ് ഈ പരിപാടിയുടെ അംബാസിഡർ.അറിവിന്റെ ചെറുതുള്ളികൾ, ഇംഗ്ലീഷ് കോർണർ എന്നിവയാണ് പ്രധാന പംക്തികൾ

## ഇതും കാണുക
*ദേശാഭിമാനി ദിനപത്രം
## അവലംബം

## പുറം കണ്ണികൾ
ദേശാഭിമാനി അക്ഷരമുറ്റം
ഡോ. നോ (നോവൽ)

ഇംഗ്ലീഷ് സാഹിത്യകാരനായ ഇയാൻ ഫ്ലെമിങിന്റെ ആറാമത്തെ നോവലാണ് **ഡോ. നോ**. ജെയിംസ് ബോണ്ട്  പരമ്പരയിലെ ആറാമത്തെ നോവലും ഇതാണ്. 1957 ല് ഫ്ലെമിങ് തന്റെ ജമൈക്കയിലുള്ള ഗോൾഡൻ ഐ എസ്റ്റേറ്റിൽവച്ചാണ് ഈ നോവലിന്റെ രചന നിർവ്വഹിച്ചത്. 31 മാർച്ച് 1958 ന് ജോനാതൻ കേപ്പാണ് ഈ നോവൽ പ്രസിദ്ധീകരിച്ചത്. ജമൈക്കയിൽ വച്ച് കാണാതായ രണ്ട് എംഐ6 രഹസ്യ പ്രവർത്തകരുടെ തിരോധാനവുമായി ബന്ധപ്പെട്ട അന്വേഷണങ്ങളാണ് ഈ നോവലിന്റെ ഇതിവൃത്തം. ഈ പ്രവർത്തകർ ഡോ. നോ യെപ്പറ്റി അന്വേഷിച്ചുകൊണ്ടിരിക്കവേയാണ് കാണാതായത്. ക്രാബ് കീ എന്ന കരീബിയൻ ദ്വീപിലെ ഗ്വാനോ മൈനിന്റെ പ്രധാന പ്രവർത്തകരിലൊരാളാണ് ഡോക്ടർ നോ. ബോണ്ട് ഈ ദ്വീപിലേക്ക് ഒരു യാത്ര നടത്തുകയും അവിടെ ഹണിചിലി റൈഡറിനെയും പിന്നീട് ഡോക്ടർ നോയെയും കണ്ടുമുട്ടുന്നു.

വർഗ്ഗം:ഇയാൻ ഫ്ലെമിങ്ങിന്റെ നോവലുകൾ
വർഗ്ഗം:ജെയിംസ് ബോണ്ട് പുസ്തകങ്ങൾ
സംപ്രീത

2013 ലെ കേരള സാഹിത്യ അക്കാദമി കനകശ്രീ എൻഡോവ്മെന്റ് പുരസ്കാരം  നേടിയ കവയിത്രിയാണ് **സംപ്രീത**. *നീറ്റെഴുത്ത്* എന്ന കവിതാ സമാഹാരത്തിനായിരുന്നു പുരസ്കാരം.

## ജീവിതരേഖ
1984 ൽ പാലക്കാട് ജില്ലയിലെ കോങ്ങാട് ജനിച്ചു. കോങ്ങാട് ജി. യു. പി. സ്കൂൾ, കടമ്പഴിപ്പുറം ഹൈസ്കൂൾ, കോങ്ങാട് കെ. പി. ആർ. പി. ഹൈസ്കൂൾ, ശ്രീകൃഷ്ണപുരം വി. ടി ഭട്ടതിരിപ്പാട് കോളേജ്, ചങ്ങനാശ്ശേരി എൻ. എസ്. എസ്. കോളേജ്, ചിറ്റൂർ ഗവൺമെൻറ് കോളേജ്, തൃശ്ശൂർ പി. ജി. സെൻറർ, കൊടുവായൂർ ഹോളി ഫാമിലി എന്നിവിടങ്ങളിൽ വിദ്യാഭ്യാസം. ഒലിവ്‌ പബ്ലിക്കേഷൻസ്‌ പ്രസിദ്ധീകരിച്ച *ഇലയിടം* ആദ്യ കാവ്യസമാഹാരം. മദ്രാസ്‌ യൂണിവേഴ്സിറ്റിയിൽ മലയാളത്തിൽ ഗവേഷണം ചെയ്തു."ജൈവവൈവിധ്യ സംരക്ഷണവും നഷ്ടവും അട്ടപ്പാടി
കുറുമ്പഭാഷയിൽ; സാമൂഹിക ധൈഷണിക ഭാഷാശാസ്ത്രാപഗ്രഥനം"എന്ന വിഷയത്തിൽ 2016 ൽ ഡോക്ടറേറ്റ് നേടി. അറിയപ്പെടുന്ന മോഹിനിയാട്ടം നർത്തകി കൂടിയായ ഡോ. സംപ്രീത നിരവധി സാഹിത്യകൃതികൾക്ക് മോഹിനിയാട്ടം ആവിഷ്കാരമേകി.
നിരവധി തമിഴ് കവിതകളുടെ വിവർത്തനം സംപ്രീതയുടേതായുണ്ട്. പുതുകവിതാസമാഹാരങ്ങളിൽ നിരവധി കവിതകൾ പഠനത്തിനായി തിരഞ്ഞെടുക്കപ്പെട്ടിട്ടുണ്ട്. ധൈഷണികഭാഷാശാസ്ത്രം, തിണ സിദ്ധാന്തം, മോഹിനിയാട്ടത്തിന്റെ മുദ്രകൾ, ദേശീ സംസ്കാരവും പുരാരേഖകളും പുതിയ പാഠങ്ങൾ എന്നീ വിഷയങ്ങൾ കേന്ദ്രീകരിച്ചു നിരവധി പ്രബന്ധങ്ങളും സംഭാഷണങ്ങളും സംപ്രീതയുടേതായുണ്ട്. 

## കൃതികൾ
* *ഇലയിടം*(ഒലീവ് പബ്ലിക്കേഷൻസ്, കോഴിക്കോട്,2007)
* *നീറ്റെഴുത്ത് *(‌‍ഡി സി ബുക്സ്, കോട്ടയം)
* പഠനം: "പാലു കുറുമ്പർ; ചിന്തയും ഭാഷയും"(2019, ഡിസംബർ, ഇൻസൈറ്റ്‌ പബ്ലിക്ക, കോഴിക്കോട്)

## പുരസ്കാരങ്ങൾ
### സാഹിത്യം
* കേരള സാഹിത്യ അക്കാദമി കനകശ്രീ എൻഡോവ്മെന്റ് പുരസ്കാരം 2014
* മേലൂർ ദാമോദരൻ സ്മാരക പുരസ്കാരം 2007
* മയിൽപ്പീലി കലാസാഹിത്യ സാംസ്കാരിക പുരസ്കാരം 2012
* അങ്കണം ടി വി കൊച്ചുബാവ സ്മാരക കവിതാ പുരസ്കാരം 2007
* പച്ചമഷി പുരസ്കാരം 2011

### മോഹിനിയാട്ടം പുരസ്കാരങ്ങൾ
* നൃത്യവിഭൂഷൺ, കട്ടക്ക് അന്തർദേശീയ നൃത്തോത്സവം, ഒഡിഷ, 2025
* Natya Navarathna, 2023,JS Fine Arts Academy Natya Yatra, Rathina Sabhai, Sree Vadaranyeswarar Temple, Thiruvalangadu,Tamilnadu
* നാദം നാട്യരത്ന 2020
* നാട്യകലാരത്ന, കരൂർ നാട്യാഞ്ജലി,2020
* പഞ്ചംവേദ നൃത്താംഗന അവാർഡ് 2019
*നാട്യകൗമുദി 2019, വെമ്പട്ടി ജയന്തി നൃത്തോത്സവം 
* നൃത്യാംഗനശ്രീ 2018
* കൊണാർക്ക് നൃത്യരത്ന 2018
* കനക് പ്രതിഭ 2017 (title received,from Padma Bhushan Dr Kanak Rele on the occasion of  Kanak Nruthyolsav, Mumbai)
* യുവകലാരത്ന അവാർഡ് 2015.

## അവലംബം

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
ജേക്കബ് എബ്രഹാം

ചെറുകഥക്കുള്ള 2013 ലെ കേരള സാഹിത്യ അക്കാദമി എൻഡോവ്മെന്റ് പുരസ്കാരം  നേടിയ സാഹിത്യകാരനാണ് **ജേക്കബ് എബ്രഹാം**. **[[റ്റാറ്റു]]** എന്ന ചെറുകഥാ സമാഹാരത്തിനായിരുന്നു പുരസ്കാരം.
## ജീവിതരേഖ

1979 ൽ പത്തനംതിട്ടയിലെ 
നെല്ലിക്കാലയിൽ ഏബ്രഹാമിന്റെയും ശോശാമ്മയുടെയും മകൻ.ചെറുകഥയ്ക്ക് മാതൃഭൂമി ആഴ്ചപ്പതിപ്പ് പുരസ്കാരവും മുട്ടത്തുവർക്കി അവാർഡും ലഭിച്ചിട്ടുണ്ട്. ഭാഷാ ഇൻസ്റ്റിറ്റ്യൂട്ടിന്റെ കാരൂർ പുരസ്കാരവും ലഭിച്ചിട്ടുണ്ട്. ക്ലബ്ബ് എഫ്.എം. 94.3 കണ്ണൂർ സ്റ്റേഷനിൽ ജോലി ചെയ്തിരുന്നു ഇപ്പോൾ മലയാളം മിഷൻ റേഡിയോ ഹെഡ്. 'മരങ്ങൾക്കിടയിൽ ഒരു മൊണാസ്ട്രി' യാണ് ആദ്യ നോവൽ. വാൻഗോഗിന്റെ കാമുകി, കുമരി, ക്രിസ്മസ് പുസ്തകം, എന്റെ പത്തനംതിട്ട കഥകൾ തുടങ്ങി നിരവധി കൃതികൾ

## കൃതികൾ
* റ്റാറ്റു 
*അ മുതൽ അം വരെ പോകുന്ന തീവണ്ടി
*വിഷമ വൃത്തത്തിൽ വിശുദ്ധർ
*ഉറക്കം തൂങ്ങി മരങ്ങളുടെ നഗരം ( കഥ )
*മരങ്ങൾക്കിടയിൽ ഒരു മൊണാസ്ട്രി (കഥ)
*ശ്വാസഗതി (കഥ)
*കുമരി (നോവൽ)
*വാൻഗോഗിന്റെ കാമുകി (നോവൽ)
*എന്റെ പത്തനംതിട്ട കഥകൾ
*കഥ
*പ്ലം പഴങ്ങളുടെ സീസൻ

## പുരസ്കാരങ്ങൾ
* കേരള സാഹിത്യ അക്കാദമി ഗീതാ ഹിരണ്യൻ എൻഡോവ്മെന്റ് പുരസ്കാരം 2014
* കേരള ഭാഷാ ഇൻസ്റ്റിറ്റ്യൂട്ടിന്റെ കാരൂർ പുരസ്കാരം
*DC ബുക്സ് റൊമാൻസ് ഫിക്ഷൻ പുരസ്കാരം
*കൈരളി സരസ്വതി നോവൽ പുരസ്കാരം
*പ്രഥമ പി അയ്യനേത്ത് സ്മാരക പുരസ്കാരം

## അവലംബം


വർഗ്ഗം:കേരളത്തിലെ എഴുത്തുകാർ
വർഗ്ഗം:ചെറുകഥാകൃത്തുക്കൾ
ഖാൻ ഷായ്ഖുൻ രാസായുധാക്രമണം

2017 ഏപ്രിൽ 4 നു സിറിയൻ സർക്കാർ നടത്തിയ രാസായുധ നടപടിയാണ് ഖാൻ ഷായ്ഖുൻ രാസായുധാക്രമണം ( ഇംഗ്ലീഷ്:**Khan Shaykhun chemical attack**)  അൽ നുസ്രാ മുന്നണി  എന്ന് മുൻകാലങ്ങളിൽ അറിയപ്പെട്ടിരുന്ന താഹിൽ അൽ-ഷാം  ന്റ്  സർക്കാരിന്റെ ഭാഗത്തു നിന്നുണ്ടായ വൻ ആകാശാക്രമണത്തിനു പിന്നാലെയാണ് സരിൻ എന്ന രാസായുധം ഉപയോഗിച്ചുള്ള ആക്രമണം നടന്നത് .  ഇത് 74 പേരെ കൊല്ലുവാനും 557 പെരെയെങ്കിലും അപകടത്തിൽ പെടുത്താനുമിടയാക്കി. 2013 ൽ സിറിയലിൽ നടന്ന ഗൗട്ട രാസായുധാക്രമണത്തിനുശേഷം ഒരു പക്ഷേ നടന്ന ഏറ്റവും കടുത്ത രാസായുധാക്രമാണമാകും ഇത് എന്ന് അനുമാനിക്കപ്പെടുന്നു.  .

ഈ ആക്രമണത്തെ അമേരിക്കൻ പ്രസിഡന്റ് ഡോണാൾഡ് ട്രമ്പും വിദേശകാര്യ സെക്രട്ടറി ബോറിസ് ജോൺസണും ഈ ആക്രമണത്തിനു പിന്നിൽ സിറിയൻ സർക്കാരാണെന്നു ആരോപിക്കുകയും ആക്രമണം നടത്തിയ പ്രദേശത്തേക്ക് അമേരിക്കൻ കപ്പലുകളിൽ നിന്ന് ആക്രമണം നടത്തുകയും ചെയ്തു. റഷ്യൻ പ്രതിരോധമന്ത്രി മറ്റൊരു തരത്തിലാണിതിനെക്കുറിച്ച് അഭിപ്രായപ്പെട്ടത്. സിറിയൻ സർക്കാർ സേന ഖാൻ ഷേയ്ഖുനിൽ വിമതസേനക്കുണ്ടായിരുന്ന ആയുധശാലയിൽ ആക്രമണം നടത്തിയപ്പോൾ ഉണ്ടായ രാസായുധച്ചോർച്ചയാണ് കാരണം എന്നായിരുന്നു റഷ്യയുടെ കണ്ടെത്തൽ ഈ ആക്രമണത്തിനു മറുപടിയെന്നോണം ഏപ്രിൽ 7 നു 59 ക്രൂസ് മിസൈലുകൾ ഉപയോഗിച്ച് അമേരിക്ക സിറിയൻ സർക്കാറിന്റെ ഷെയ്രാത്ത് വ്യോമകേന്ദ്രത്തിൽ പ്രത്യാക്രമണം നടത്തി. 

## റഫറൻസുകൾ
സജി ജെയിംസ്

വൈജ്ഞാനികസാഹിത്യത്തിനുള്ള 2013 ലെ കേരള സാഹിത്യ അക്കാദമി ജി.എൻ പിള്ള എൻഡോവ്മെന്റ്   നേടിയ എഴുത്തുകാരനാണ് **സജി ജെയിംസ് **. **സൈലന്റ് വാലി: ഒരു പരിസ്ഥിതി സമരത്തിന്റെ ചരിത്രം** എന്ന പരിസ്ഥിതി ഗ്രന്ഥത്തിനായിരുന്നു പുരസ്കാരം.
## ജീവിതരേഖ
1971-ൽ തിരുവല്ലയിൽ ജനിച്ചു. ജി.ജെയിംസും ഗ്രേസി ജെയിംസുമാണ് മാതാ പിതാക്കൾ. തിരുവല്ല സിറിയൻ ക്രിസ്‌ത്യൻ സെമിനാരി സ്‌കൂൾ. ചങ്ങനാശ്ശേരി സെന്റ്‌ ബർക്ക്‌മാൻ കോളേജ്‌ എന്നിവിടങ്ങളിൽ പഠിച്ചു. കേരളാ പ്രസ്സ്‌ അക്കാദമിയിൽ നിന്ന്‌ ജേർണലിസത്തിൽ ഡിപ്‌ളോമ നേടി. സമകാലിക മലയാളം വാരികയിൽ സീനിയർ സ്‌റ്റാഫ്‌ കറസ്‌പോണ്ടന്റാണ്‌. 2006-ലെ മികച്ച രാഷ്‌ട്രീയ റിപ്പോർട്ടിനുള്ള ചൊവ്വര പരമേശ്വര അവാർഡ്‌ ലഭിച്ചിട്ടുണ്ട്‌.
## കൃതികൾ
* സൈലന്റ് വാലി: ഒരു പരിസ്ഥിതി സമരത്തിന്റെ ചരിത്രം
## പുരസ്കാരങ്ങൾ
* കേരള സാഹിത്യ അക്കാദമി എൻഡോവ്മെന്റ് പുരസ്കാരം 2014
* ചൊവ്വര പരമേശ്വര അവാർഡ്‌
## അവലംബം


വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
ജെ.പി. പ്രജിത്ത്

വൈദിക സാഹിത്യത്തിനുള്ള 2013 ലെ കേരള സാഹിത്യ അക്കാദമി കെ.ആർ. നമ്പൂതിരി എൻഡോവ്മെന്റ് അവാർഡ്   നേടിയ എഴുത്തുകാരനാണ് **ജെ.പി. പ്രജിത്ത് **. **തന്ത്രസാഹിത്യം** എന്ന വൈദിക സാഹിത്യ കൃതിക്കായിരുന്നു പുരസ്കാരം.
## കൃതികൾ
* *തന്ത്രസാഹിത്യം*
## പുരസ്കാരങ്ങൾ
* വൈദിക സാഹിത്യത്തിനുള്ള 2013 ലെ കേരള സാഹിത്യ അക്കാദമി കെ.ആർ. നമ്പൂതിരി എൻഡോവ്മെന്റ് അവാർഡ് 
## അവലംബം


വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
ദി ത്രീ ക്വസ്റ്റ്യൻസ്

ലിയോ ടോൾസ്റ്റോയിയുടെ പ്രശസ്തമായ ഒരു  റഷ്യൻ ചെറുകഥയാണ് **മൂന്ന് ചോദ്യങ്ങൾ** (*The Three Questions*). 1885-ൽ പ്രസിദ്ധീകൃതമായ ഒരു സമാഹാരത്തിലാണ് ഈ കഥ ആദ്യമായി പ്രത്യക്ഷപ്പെടുന്നത്. ഒരു സാരോപദേശ കഥ , അഥവാ ഗുണപാഠകഥയുടെ രൂപത്തിലാണ് ഇത് രചിക്കപ്പെട്ടിരിക്കുന്നത്.

## കഥ
മൂന്ന് ചോദ്യങ്ങൾക്ക് ഉത്തരം ലഭിക്കാൻ ആഗ്രഹിക്കുന്ന ഒരു രാജാവിന്റെ കഥയാണിത്.

മൂന്ന് ചോദ്യങ്ങൾ ഇവയാണ്.

# ഒരു കാര്യം ചെയ്യാനുള്ള ഏറ്റവും നല്ല സമയമേതാണ്?
# ആരുടെയൊക്കെ ഉപദേശങ്ങളാണ് ഞാൻ ശ്രവിക്കേണ്ടത്, കാര്യങ്ങളിൽ ആരെയാണ് ഞാൻ വിശ്വാസത്തിലെടുക്കേണ്ടത്?
# എന്ത് കാര്യത്തിനാണ് ഞാൻ മുൻഗണനക്കൊടുക്കേണ്ടത്? ഏറ്റവും പ്രധാനപ്പെട്ട കാര്യമേതാണ്?

ഈ മൂന്ന് ചോദ്യങ്ങളും വിളംബരപ്പെടുത്തി രാജാവ് ഉത്തരം തേടി. പണ്ഡിരും  ജ്ഞാനികളും ധാരാളമായി വന്ന് അവരുടെ ഉപദേശങ്ങൾ നൽകി. എല്ലാം പരസ്പര വിരുദ്ധങ്ങളും രാജാവിനു അസ്വീകാര്യവുമായിരുന്നു.

ഒടുവിൽ ആളുകൾ പറഞ്ഞറിഞ്ഞ് കാട്ടിൽ തനിച്ച് കഴിയുന്ന ഒരു സന്യാസിയുടെ ഉപദേശമാരായാൻ രാജാവ് തീരുമാനിക്കുന്നു. തുടർന്ന് നടക്കുന്ന സംഭവങ്ങളും ഒടുവിൽ ജീവിതാനുഭവത്തിലൂടെ രാജാവിനു ലഭിക്കുന്ന ഉത്തരങ്ങളുമാണ് കഥയിൽ.

## അവലംബം
* "The Works of Tolstoi."  Black's Readers Service Company: Roslyn, New York.  1928.  

വർഗ്ഗം:റഷ്യൻ ചെറുകഥകൾ
മതവും മനുഷ്യനും

**മതവും മനുഷ്യനും** ഡോ. എൻ. എം. മുഹമ്മദാലി രചിച്ച ഗ്രന്ഥമാണ്. ചിന്ത പബ്ലിഷെഴ്സ് വിജ്ഞാനവർഷം പരമ്പരയിലുൾപ്പെടുത്തിയാണ് ഈ പുസ്തകം പ്രസിദ്ധീകരിച്ചത്. 
## ഉള്ളടക്കം
*എന്താണു മതം?
*ശിലായുഗത്തിലെ മതങ്ങൾ
*സംഘടിത മതത്തിന്റെ ഉത്ഭവം
*മനുഷ്യർ, മതങ്ങൾ, ദൈവങ്ങൽ
*മതവും കാർഷിക സാമുഹ്യഘടനയും
*ഏകദൈവമതങ്ങലും ബഹുദൈവമതങ്ങളും
*ദൈവമില്ലാത്ത മതങ്ങൾ
*ഹിന്ദുമതം

## അവലംബം
എലിസബത്ത് വോൺ ആർണിം

**എലിസബത്ത് വോൺ ആർണിം** (ജീവിതകാലം 31 ആഗസ്റ്റ് 1866 – 9 ഫെബ്രുവരി 1941), born മേരി ആനെറ്റ് ബ്യൂച്ചാമ്പ് എന്ന പേരിൽ ജനിച്ച് ആസ്ട്രേലിയൻ ജനിച്ച ബ്രിട്ടിഷ് നോവലിസ്റ്റായിരുന്നു. വിവാഹത്തോടെ അവർ ഗ്രാഫിൻ വോൺ ആർണിസ് ഷ്ലാഗെൻതിൻ എന്നും രണ്ടാം വിവാഹത്തോടെ കൌണ്ടസ് റസൽ എന്നും പേരു മാറി. ആദ്യപുസ്തകം പ്രസിദ്ധീകരിക്കപ്പെട്ടതിനുശേഷം വായനക്കാരുടെയിടയിലും സുഹൃത്തുകളുടെയിടയിലും മേരി എന്നറിയപ്പെട്ടിരുന്നു. കുടുബത്തിനുള്ളിൽ എലിസബത്ത് എന്നാണറിയപ്പെട്ടിരുന്നത്. ആലിസ കോൾമോൺഡലെ എന്ന തൂലികാനാമത്തിലും കൃതികൾ രചിച്ചിട്ടുണ്ട്.

ആസ്ട്രേലിയയിൽ കുടുംബത്തിൻറെ അവധിക്കാല വസതി സ്ഥിതി ചെയ്തിരുന്ന കിരിബില പോയിൻറിലാണ് എലിസബത്ത് വോൺ ആർണിം ജനിച്ചത്. അവർക്ക് 3 വയസു പ്രായമുള്ളപ്പോൾ കുടുംബം ഇംഗ്ലണ്ടിലേയ്ക്കു തിരിച്ചുവന്നു. അവിടെയാണ് കുട്ടിക്കാലം ചിലവഴിച്ചത്. മാതാപിതാക്കൾ വ്യവസായിയായ ഹെൻട്രി ഹെറോൺ ബ്യൂച്ചാമ്പും (1825-1907) എലിസബത്ത് (ലൂയി) വെയിസ് ലാസെറ്ററുമായിരുന്നു (1836-1919). എലിസബത്ത് ആർണിമിന് 4 സഹേദരന്മാരും ഒരു സഹോദരിയുമാണുണ്ടായിരുന്നത്. അവരുടെ ഒരു കസിൻ കാതറീൻ ബ്യൂച്ചാമ്പ് ന്യൂസിലാൻറിൽ ജീവിച്ചിരുന്നു. അവർ പിന്നീട് ജോൺ മിഡിൽട്ടൺ മുറേ എന്നയാളെ വിവാഹം കഴിക്കുകുയം കാതറീൻ മാൻസ്ഫീൽഡ് എന്ന തൂലികാനാമത്തിൽ എഴുതുകയും ചെയ്തിരുന്നു.

## തെരഞ്ഞെടുത്ത കൃതികൾ
* *[[:en:Elizabeth_and_Her_German_Garden|Elizabeth and Her German Garden]]* (1898) - online at Project Gutenberg
* *The Solitary Summer* (1899) - online at Project Gutenberg

* *April Baby's Book of Tunes* (1900) (Illustrated by Kate Greenaway)
* *The Benefactress* (1901) - online at Project Gutenberg
* *The Ordeal of Elizabeth* (1901; draft of a novel, published posthumously)
* *The Adventures of Elizabeth in Rugen* (1904) - online at Project Gutenberg
* *[[:en:Princess_Priscilla's_Fortnight|Princess Priscilla's Fortnight]]* (1905) - online at Project Gutenberg
* *Fräulein Schmidt and Mr Anstruther* (1907) - online at Project Gutenberg
* *The Caravaners* (1909)
* *The Pastor's Wife* (1914) - online at Project Gutenberg
* *[[:en:Christine_(book)|Christine]]* (1917) (written under the pseudonym Alice Cholmondeley) - online at Project Gutenberg
* *Christopher and Columbus (1919) - [http://www.gutenberg.org/ebooks/14646 online at Project Gutenberg]*
* *In the Mountains* (1920) - online at Project Gutenberg
* *[[:en:Vera_(novel)|Vera]]* (1921) - online at Project Gutenberg
* *[[:en:The_Enchanted_April|The Enchanted April]]* (1922) - online at Project Gutenberg
* *Love* (1925)
* *Introduction to Sally* (1926)
* *[[:en:Expiation_(novel)|Expiation]]* (1929)
* *Father* (1931)
* *The Jasmine Farm* (1934)
* *All the Dogs of My Life* (autobiography, 1936)
* *[[:en:Mr._Skeffington_(novel)|Mr. Skeffington]]* (1940) - online at Project Gutenberg Australia

## അവലംബം

വർഗ്ഗം:ബ്രിട്ടീഷ് സാഹിത്യകാരന്മാർ
വർഗ്ഗം:ഓഗസ്റ്റ് 31-ന് ജനിച്ചവർ
വർഗ്ഗം:1866-ൽ ജനിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:1941-ൽ മരിച്ചവർ
ജൂലിയൻ പാട്രിക് ബാർനസ്

.

**ജൂലിയൻ പാട്രിക് ബാർനസ്** 1946 ജനുവരി 19 നു ജനിച്ച് ഒരു ഇംഗ്ലീഷ് എഴുത്തുകാരനാണ്. 2011 ൽ “ദ സെൻസ് ഓഫ് ആൻ എൻഡിംഗ്” എന്ന കൃതിയ്ക്ക് മാൻ ബുക്കർ പ്രൈസ് ലഭിച്ചിരുന്നു. അദ്ദേഹത്തിൻറെ ആദ്യകാല ഗ്രന്ഥങ്ങളായി “*[[Flaubert's Parrot]]”* (1984), “*[[England, England]]”* (1998), “*[[Arthur & George]]”* (2005) എന്നിവ ബുക്കർ പ്രൈസ് പരിഗണനയ്ക്കുള്ള ആദ്യലിസ്റ്റിൽ ഉൾപ്പെടുത്തിയിരുന്നു. അദ്ദേഹം ക്രൈം ഫിക്ഷൻ നോവലുകൾ ഡാൻ കവാനാഗ് എന്ന തൂലികാനാമത്തിൽ എഴുതിയിട്ടുണ്ട്. നോവലുകൾകൂടാതേ പ്രബന്ധങ്ങളുടേയും ചെറുകഥകളുടേയും സമാഹാരങ്ങളും പ്രസിദ്ധീകരിക്കപ്പെട്ടിട്ടുണ്ട്.

## അവാർഡുകളും ബഹുമതികളും

* 2016 Siegfried Lenz Prize 
* 2015 Zinklar Award at the first annual Blixen Ceremony in Copenhagen
* 2012 Europese Literatuurprijs
* 2011 Costa Book Awards, shortlist, *The Sense of an Ending*
* 2011 Booker Prize, winner, *The Sense of an Ending*
* 2011 David Cohen Prize for Literature.
* 2008 San Clemente literary prize
* 2004 Commandeur de L'Ordre des Arts et des Lettres
* 2004 Austrian State Prize for European Literature 
* 1985 Geoffrey Faber Memorial Prize
* 1993 Shakespeare Prize
* 1992 Prix Femina Étranger, winner, *Talking It Over*
* 1986 E. M. Forster Award from the American Academy and Institute of Arts and Letters
* 1981 Somerset Maugham Award

## ഗ്രന്ഥങ്ങളുടെ പട്ടിക

### നോവലുകൾ
* *[[:en:Metroland_(novel)|Metroland]]* (1980)
* *[[:en:Before_She_Met_Me|Before She Met Me]]* (1982)
* *[[:en:Flaubert's_Parrot|Flaubert's Parrot]]* (1984) – shortlisted for the Booker Prize
* *[[:en:Staring_at_the_Sun_(novel)|Staring at the Sun]]* (1986)
* *[[:en:A_History_of_the_World_in_10½_Chapters|A History of the World in 10½ Chapters]]* (1989)
* *[[:en:Talking_It_Over|Talking It Over]]* (1991)
* *[[:en:The_Porcupine|The Porcupine]]* (1992)
* *[[:en:England,_England|England, England]]* (1998) – shortlisted for the Booker Prize
* *[[:en:Love,_etc_(novel)|Love, etc]]* (2000) – sequel to *Talking it Over*
* *[[:en:Arthur_&_George|Arthur & George]]* (2005) – shortlisted for the Booker Prize
* *[[:en:The_Sense_of_an_Ending|The Sense of an Ending]]* (2011) – winner of the Booker Prize
* *[[:en:The_Noise_of_Time|The Noise of Time]]* (2016)

### സമാഹാരങ്ങൾ
* *[[:en:Cross_Channel_(book)|Cross Channel]]* (1996)
* *[[:en:The_Lemon_Table|The Lemon Table]]* (2004)
* *[[:en:Pulse_(book)|Pulse]]* (2011)

### ഫിക്ഷനല്ലാത്തവ
* *Letters from London* (Picador, London, 1995) – journalism from *[[:en:The_New_Yorker|The New Yorker]]*, ISBN 0-330-34116-2
* *Alphonse Daudet: In The Land of Pain (2002) translation of Daudet's La Doulou*
* *Something to Declare* (2002) – essays
* *The Pedant in the Kitchen* (2003) – journalism on cooking
* *Nothing to Be Frightened Of* (2008) – memoir
* *Through the Window* (2012) – 17 essays and a short story
* *A Life with Books* (2012) - pamphlet
* *Levels of Life* (2013) - memoir
* *Keeping an Eye Open: Essays on Art* (October, 2015) – essays

### ഡാൻ കവാനാഗ് എന്ന തൂലികാനാമത്തിൽ
* *Duffy* (1980)
* *Fiddle City* (1981)
* *Putting the Boot In* (1985)
* *Going to the Dogs* (1987)

## അവലംബം
ഇകറ്റെറിന പെട്രോവ യോസിഫോവ

ബൾഗേറിയൻ വിദ്യാഭ്യാസ പ്രവർത്തകയും കവയിത്രിയും നാടക രചയിതാവും പത്രപ്രവർത്തകയുമാണ് **ഇകറ്റെറിന പെട്രോവ യോസിഫോവ** (English: **Ekaterina Petrova Yosifova** (Bulgarian: Екатерина Петрова Йосифова).
## ജീവചരിത്രം
1941 ജൂൺ നാലിന്  ബൾഗേറിയയുടെ പടിഞ്ഞാറൻ പട്ടണമായ ക്യൂസ്റ്റെൻഡിൽ ജനിച്ചു.
സോഫിയ സർവ്വകലാശാലയിൽ നിന്ന് റഷ്യൻ ഭാഷയിൽ ബിരുദം നേടി. ക്യൂസ്റ്റെൻഡിയിൽ ഒരു ഹൈസ്‌കൂൾ അദ്ധ്യാപികയായിരുന്ന യോസിഫോവ പിന്നീട് ഒരു ദിനപത്രത്തിന്റെ പത്രാധിപരമായി. സ്ട്രുമ എന്ന സാഹിത്യ മാസികയുടെ മുഖ്യ പത്രാധിപരുടെ ചുമതല വഹിച്ചു. 12 കവിതാ സമാഹരങ്ങൾ പുറത്തിറക്കി.

## അംഗീകാരങ്ങൾ
2010ൽ *ദിസ് സ്‌നേക്* എന്ന ഗ്രന്ഥത്തിന് നാഷണൽ ഇവാൻ നികോളോവ് അവാർഡ് ലഭിച്ചു.നിരവധി ദേശീയ അന്തർദേശീയ സാഹിത്യ പുരസ്‌കാരങ്ങൾ ലഭിച്ചിട്ടുണ്ട്.
*1983ൽ ഹൗസ് ഫീൽഡ് എന്ന കവിതാ സമാഹാരത്തിനും 1993ൽ സസ്പീഷ്യൻ, 1994ൽ അൺനെസസറി ബിഹേവിയറിനും ദ യൂനിയൻ ഓഫ് ബൾഗേറിയൻ റൈറ്റേഴ്‌സ് വാർഷിക പുരസ്‌കാരം
*1998ൽ ലിറ്റിൽ പോയംസ് എന്ന കവിതാ സമാഹാരത്തിന് ദ അസോസിയേഷൻ ഓഫ് ബൾഗേറിയൻ റൈറ്റേഴ്‌സിന്റെ ബെസ്റ്റ് ബുക്ക് ഓഫ് ദ ഇയർ അവാർഡ്
*1999ൽ ഇവാൻ നികോളോവ് ലൈഫ് ടൈം അച്ചീവ്‌മെന്റ് 
*2014ൽ നിക്കോളെ കാൻജേവ് അവാർഡ്‌

യോസിഫോവയുടെ കവിതകൾ മാസിഡോണിയൻ, ഹങ്കറി, സ്ലോവേനിയ  എന്നിവയടക്കം ഒരു ഡസനിലധികം ഭാഷകളിലേക്ക്‌ വിവർത്തനം ചെയ്തിട്ടുണ്ട്.
### കൃതികൾ
* 1969 – *Kuso patuvane* (Short travel)
* 1972 – *Noshtem ide vyatar* (Wind is coming at night)
* 1978 – *Posveshtenie* (Dedication)
* 1983 – *Kushta v poleto* (House in the field) 
* 1987 – *Imena* (Names)  
* 1993 – *Podozrenia* (Suspicions)
* 1994 – *Nenuzhno povedenie* (Useless conduct)
* 1998 – *Malko stihotvorenia* (Few poems)
* 2001 – *Nishto novo (100 stihotvorenia)* (Nothing new: 100 poems)
* 2004 – *Nagore nadolu* (Up and down)
* 2006 – *Ratse* (Hands)
* 2010 – *Tazi zmiya* (This snake)
* 2014 – *Tunka knizhka* (Slim booklet)
### ഇംഗ്ലീഷ് കൃതികൾ
* *Windows on the Black Sea* (1992)
* *Clay and Star* (1992)
* *The Manyvoiced Wave: Contemporary Women Poets of Bulgaria*, Translators Tsvetelina Ganeva; Richard Scorza, Samkaleen Prakashan, 1999, ISBN 9788170831532 
* *An Anthology of Contemporary Poetry* (1994)

## അവലംബം

വർഗ്ഗം:വിദ്യാഭ്യാസപ്രവർത്തകർ
വർഗ്ഗം:കവയിത്രികൾ
വർഗ്ഗം:നാടകകൃത്തുക്കൾ
വർഗ്ഗം:പത്രപ്രവർത്തകർ
വർഗ്ഗം:ബൾഗേറിയ
വർഗ്ഗം:1941-ൽ ജനിച്ചവർ
വർഗ്ഗം:2022-ൽ മരിച്ചവർ
പദ്മപുരാണം

മഹാപുരാണങ്ങൾ 18 ഉള്ളതിൽ വലിപ്പത്തിലും , എണ്ണത്തിലും രണ്ടാമത്തേതാണ് **പദ്മപുരാണം** .ഇതിൽ വിരാട്പുരുഷനായ മഹാവിഷ്ണുവിന്റെ ശിരസ്സ്, ബ്രാഹ്മം , ഹൃദയം, പത്മം എന്നിവയാണ് കീർത്തിക്കപ്പെടുന്നത് . വിഷ്ണു ബ്രഹ്മത്തെ ധ്യാനിക്കുമ്പോൾ അദ്ദേഹത്തിൻറെ നാഭിയിൽ നിന്നും ഒരു പത്മം ഉണ്ടായി . ആ പത്മം ഭൂമിയാണ് .

## ശ്‌ളോകസംഖ്യയും പുരാണഘടനയും

വലിപ്പത്തിൽ രണ്ടാം സ്ഥാനമുള്ള ഈ പുരാണത്തിനു **55000** ശ്ളോകങ്ങളുണ്ട് . (ഒന്നാം സ്ഥാനം സ്കന്ദത്തിനാണ് . അതിനു ഏതാണ്ട് 84000 ശ്ളോകസംഖ്യ വരും ). 

ഈ പുരാണം **7** ഭാഗങ്ങളായി വിഭജിക്കപ്പെട്ടിരിക്കുന്നു . 

**1 ) സൃഷ്ടിഖണ്ഡം - അദ്ധ്യായങ്ങൾ 198 , ശ്ളോകങ്ങൾ 11603 .**

**2 ) ഭൂമിഖണ്ഡം - അദ്ധ്യായങ്ങൾ 125 , ശ്ളോകങ്ങൾ 6609 .**

**3 ) സ്വർഗ്ഗഖണ്ഡം - അദ്ധ്യായങ്ങൾ 56 , ശ്ളോകങ്ങൾ 3107 .**

**4 ) ബ്രഹ്മഖണ്ഡം - അദ്ധ്യായങ്ങൾ 25 , ശ്ളോകങ്ങൾ 1068 .**

**5 ) പാതാളഖണ്ഡം - അദ്ധ്യായങ്ങൾ 205  , ശ്ളോകങ്ങൾ 9504 .**

**6 ) ഉത്തരഖണ്ഡം - അദ്ധ്യായങ്ങൾ 305  , ശ്ളോകങ്ങൾ 15067 .**

**7 ) ക്രിയാഖണ്ഡം - അദ്ധ്യായങ്ങൾ 42 , ശ്ളോകങ്ങൾ 3179 .**

പത്മപുരാണത്തിന്റെ ഉള്ളടക്കം മറ്റു പുരാണങ്ങളിലെ വർണ്ണനകളിൽ നിന്നും വ്യത്യസ്തമായിട്ടാണ് കാണുന്നത് . പലപ്പോഴായി കൂട്ടിച്ചേർക്കലുകൾ നടന്നിട്ടുള്ളതാകാം കാരണം . എട്ടാം നൂറ്റാണ്ടോ , പത്താം നൂറ്റാണ്ടോ ആകാം ഇതിന്റെ കാലഘട്ടം ( അവസാനമായി പൂർത്തിയായത് ). വിഷ്ണുപുരാണം പോലെ പ്രാചീനമല്ല ഇതിന്റെ രചന. 

വാസ്തവത്തിൽ ഇത് ഭക്തിക്ക് പ്രാധാന്യം നൽകുന്ന ഒരു വൈഷ്ണവ പുരാണമാണ് . ഭക്തിപ്രസ്ഥാനത്തിന്റെ കാലത്തു ഭാഗവതം പോലെ ഉദയം കൊണ്ടതാണ് ഈ പുരാണവും എന്ന് കരുതപ്പെടുന്നു .

## അവലംബം

വർഗ്ഗം : പുരാണങ്ങൾ
പതിനെൺമേൽ‍കണക്ക്

**പതിനെട്ട് മഹത് പുസ്തകങ്ങൾ** എന്നറിയപ്പെടുന്ന **പതിനെണ്മേല്കണക്ക് ** *തമിഴിൽ*:பதினெண்மேல்கணக்கு)) സാഹിത്യത്തിൽ, അവശേഷിക്കുന്ന ഏറ്റവും പഴയ തമിഴ് കവിതാ സമാഹാരമാണ്. ഈ ശേഖരം സംഘ സാഹിത്യത്തിന്റെ ഭാഗമായി കണക്കാക്കപ്പെടുന്നു, ഏകദേശം 100 ബിസി മുതൽ 200 വരെ പഴക്കം ചെന്നതാണ് ഈ സാഹിത്യം എന്ന് അനുമാനിക്കുന്നു. സംഘസാഹിത്യത്തിന്റെ ഭാഗമായുള്ള പതിനെട്ട് പദ്യങ്ങളുടെ സമാഹാരമാണ് . എട്ടു പദ്യങ്ങളടങ്ങിയ എട്ടുത്തൊകൈയും പത്തുപാട്ടുമാണ് ഇതിന്റെ ഭാഗം. 473 കവികളെഴുതിയ 2,381 പദ്യങ്ങൾ പതിനെൺമേൽ‍കണക്കിന്റെ ഭാഗമായുണ്ട്.

## ഇതും കാണുക

* പതിനെട്ട് കുറവ് പാഠങ്ങൾ 
* സംഘസാഹിത്യം 

## പരാമർശങ്ങൾ

* സ്വെലെബിൽ, കെ വി *അബ്സ്നിറ്റ്.* *തമിഴ് സാഹിത്യം* (1975) ബ്രിൽ അക്കാദമിക് പബ്ലിഷേഴ്‌സ്     
വർഗ്ഗം:സംഘസാഹിത്യം
അശോകസുന്ദരി

ചന്ദ്രവംശത്തിലെ പ്രശസ്തനായ ചക്രവർത്തി നഹുഷന്റെ പത്നിയാണ് അശോകസുന്ദരി. പദ്മപുരണത്തിലാണ് അശോക സുന്ദരിയെ സംബന്ധിക്കുന്ന  കഥയുള്ളത്.

ഒരിക്കൽ നന്ദനോദ്യാനത്തിൽവച്ച് പാർവതി ശിവനോട് ആ ഉദ്യാനത്തിലെ ഏറ്റവും ശ്രേഷ്ഠമായ വനസ്പതി ഏതാണ്' എന്നുചോദിച്ചു. ശിവൻ 'കല്പവൃക്ഷം' എന്ന ഉത്തരം കൊടുത്തു. ആരുടെയും ഏതഭീഷ്ടവും ആ വൃക്ഷം സാധിച്ചുകൊടുക്കും എന്നുകേട്ടപ്പോൾ 'തനിക്ക് ഒരു സുന്ദരിയായ പെൺകുഞ്ഞ് വേണമെന്നായി' പാർവതി. അഭീഷ്ടം ഉടനടി സാധിതപ്രായമായി. ആ കുഞ്ഞിന് 'അശോകസുന്ദരി' എന്ന പേരിട്ടു. ഒരിക്കൽ അവൾ തോഴിമാരോടൊത്ത് നന്ദനോദ്യാനത്തിൽ നടക്കുമ്പോൾ ഒരസുരൻ അവളുടെ മുൻപിൽ പ്രത്യക്ഷനായി പ്രേമാഭ്യർഥന നടത്തി. വിപ്രചിത്തിയുടെ പുത്രനായ ഹുണ്ഡനായിരുന്നു അത്. അശോകസുന്ദരി ആ ദുഷ്ടന്റെ അഭ്യർഥന നിരസിച്ചു. എന്നുമാത്രമല്ല ചന്ദ്രവംശരാജാവായ ആയുസ്സിന് ഇന്ദുമതിയിൽ പിറക്കുന്ന നഹുഷൻ എന്ന രാജകുമാരൻ ആയിരിക്കും തന്നെ പരിണയിക്കുന്നത് എന്നുമറിയിച്ചു. നഹുഷൻ ജനിക്കുകപോലും ചെയ്തിട്ടില്ലെന്നും അയാൾ യുവാവാകുമ്പോൾ നീ വൃദ്ധയാകും എന്നും ഹുണ്ഡൻ പറഞ്ഞു. 'അമ്മയുടെ അനുഗ്രഹം മൂലം ഞാൻ നിത്യയുവതിയായിരിക്കും. നഹുഷനെ മാത്രമേ ഞാൻ വരിക്കൂ' എന്ന് അശോക സുന്ദരി ഉറപ്പിച്ചു പറഞ്ഞു.

ഇക്കാലത്താണ് ഇന്ദുമതി ഒരു കുഞ്ഞിനു ജന്മം നൽകിയത്. അതിനെ വളരാൻ അനുവദിച്ചുകൂടാ എന്നു നിശ്ചയിച്ച് ഹുണ്ഡൻ ഒരു ദാസിയുടെ വേഷത്തിൽ ചെന്ന് ശിശുവിനെ തട്ടിയെടുത്തശേഷം അതിന്റെ മാംസം വേവിച്ചുതരാൻ ഭാര്യയോടാവശ്യപ്പെട്ടു. ഭാര്യ കുഞ്ഞിനെ വസിഷ്ഠമഹർഷിയുടെ ആശ്രമത്തിലാക്കി ഏതോ മൃഗത്തിന്റെ മാംസം വേവിച്ച് ഹുണ്ഡനു നൽകി. കുഞ്ഞ് മരിച്ചെന്നറിഞ്ഞാൽ അശോകസുന്ദരി തന്നെ ഇഷ്ടപ്പെട്ടേക്കുമെന്നു വ്യാമോഹിച്ച് ഹുണ്ഡൻ അവളുടെയടുത്തുചെന്ന് കാര്യം പറഞ്ഞു. ദുഃഖിതയായ അവളെ വിദ്യുന്ധരൻ എന്ന കിന്നരൻ സമാധാനിപ്പിച്ചിട്ട് നഹുഷൻ ജീവിച്ചിരിക്കുന്നെന്നും ഒരുനാൾ ഇവിടെയെത്തി അവളെ വരിക്കുമെന്നും അറിയിച്ചു. ഉന്മേഷവതിയായ അവൾ 'നഹുഷനാൽ നീ വധിക്കപ്പെടട്ടെ' എന്ന് ഹുണ്ഡനെ ശപിച്ചു.

പ്രവചനം സഫലമായി. നഹുഷൻ, ഉഗ്രമായ യുദ്ധത്തിൽ ഹുണ്ഡാസുരനെ വധിച്ച് 
സിംഹാസനാരൂഢനാവുകയും ,  അശോകസുന്ദരിയെ പട്ടമഹിഷിയാക്കുകയും ചെയ്തു.

## അവലംബം

വർഗ്ഗം:പുരാണകഥാപാത്രങ്ങൾ
വർഗ്ഗം:ശൈവമതം
വർഗ്ഗം:ഹിന്ദു ദേവതമാർ
ദിനകരൻ (ദിനപ്പത്രം)

തമിഴ് ഭാഷയിൽ പുറത്തിറങ്ങുന്ന ദിനപത്രമാണ് **ദിനകരൻ**.  1977ൽ കെ.പി. കന്ദസ്വാമി ആണ് ഈ ദിനപത്രം സ്ഥാപിച്ചത്. നിലവിൽ സൺ നെറ്റ്‌വർക്ക് ആണ് ദിനകരന്റെ ഉടമസ്ഥർ. തമിഴിലെ ഏറ്റവും കൂടുതൽ രണ്ടാമത് വരിക്കാരുള്ള ദിനപത്രമാണ് ദിനകരൻ. ഇന്ത്യയിലെ 12 നഗരങ്ങളിൽ നിലവിൽ ഈ പത്രം അച്ചടിക്കുന്നു. ദ്രാവിഡ മുന്നേറ്റ കഴകത്തിൽ നിന്നും വേർപെട്ട് ഓൾ ഇന്ത്യാ അണ്ണാ ദ്രാവിഡ മുന്നേറ്റ കഴകം രൂപീകരിച്ചതോടെ കെ.പി. കന്ദസ്വാമി ദിന തന്തിയിൽ നിന്നും രാജിവച്ച് പുതിയതായി ദിനകരൻ എന്ന പേരിൽ ദിനപത്രം തുടങ്ങി. 2005ലാണ് കെ.പി.കെ. കുമരനിൽ നിന്നും കലാനിധിമാരന്റെ സൺ നെറ്റ്‌വർക്ക് ഈ ദിനപത്രത്തിന്റെ ഉടമസ്ഥത വാങ്ങിയത്. 2014ൽ 1,215,583 വരിക്കാരായിരുന്നു ദിനകരൻ ദിപ്പത്രത്തിന് ഉണ്ടായിരുന്നത്. 
## അച്ചടിക്കുന്ന നഗരങ്ങൾ
*ബാംഗ്ലൂർ
*ചെന്നൈ
*കോയമ്പത്തൂർ
*മധുരൈ
*മുംബൈ
*ന്യൂ ഡെൽഹി
*നാഗർകോവിൽ 
*പുതുച്ചേരി
*സേലം
*തിരുച്ചിറപ്പള്ളി
*തിരുനെൽവേലി
*വെല്ലൂർ
## അവലംബം

## പുറം കണ്ണികൾ
ദിനകരൻ ഔദ്യോഗിക വെബ്‌സൈറ്റ്

വർഗ്ഗം:തമിഴ് ദിനപത്രങ്ങൾ
പതിനെൺകീഴ്കണക്ക്

സംഘകാലത്തിന്റെ അന്ത്യത്തോടനുത്ത് (പൊതുവർഷം 100 - 500) എഴുതപ്പെട്ട പതിനെട്ട് കൃതികളുടെ സഞ്ചയത്തെയാണു പതിനെൺകീഴ്കണക്ക് എന്നു വിളിക്കുന്നത്. പതിനെൺമേൽ‍കണക്കിൽ നിന്നും വ്യത്യസ്തമായി ഇവ വെൺപ വിരുത്തത്തിൽ എഴുതപ്പെട്ടതും താരതമ്യേന വലിപ്പം കുറഞ്ഞതുമാണു്.

വർഗ്ഗം:സംഘം കൃതികൾ
കൂർമ്മപുരാണം

18 മഹാപുരാണങ്ങളിൽ വച്ച് പതിനഞ്ചാമത്തേതാണ് **കൂർമ്മപുരാണം**. വളരെയധികം ഭാഗങ്ങൾ നഷ്ടപ്പെട്ടു പോയതായ ഈ പുരാണത്തിന്റെ ഏതാണ്ട് നാലിലൊന്നു മാത്രമേ ഇപ്പോൾ ലഭ്യമായിട്ടുള്ളൂ . 

## ശ്ളോകസംഖ്യയും പുരാണഘടനയും

ഈ പുരാണത്തിനു **ബ്രാഹ്മീ , ഭാഗവതീ , സൗരീ , വൈഷ്ണവീ** - എന്നിങ്ങനെ **നാല്** ഭാഗങ്ങൾ ഉണ്ടായിരുന്നു . ഈ നാല് ഭാഗങ്ങളിലായി ഏതാണ്ട് **17000** ശ്ളോകങ്ങൾ ഉണ്ടായിരുന്നെന്ന് മത്സ്യപുരാണം പറയുന്നുണ്ട് . എന്നാൽ ഇപ്പോൾ **ബ്രാഹ്മി** മാത്രമേ ലഭ്യമായിട്ടുള്ളൂ . അതാകട്ടെ **6000** ശ്ളോകങ്ങളേയുള്ളൂ . 

ബ്രാഹ്മിയിൽ രണ്ടു ഭാഗങ്ങളുണ്ട് . 

**53** അദ്ധ്യായങ്ങൾ വരുന്ന **പൂർവ്വഭാഗത്ത് 3199 ശ്ലോകങ്ങളും**  , **46**  അദ്ധ്യായങ്ങൾ വരുന്ന **ഉത്തരഭാഗത്ത് 2672 ശ്ലോകങ്ങളും** . ഇത്തരത്തിൽ മൊത്തം **99** അദ്ധ്യായങ്ങളും **5871** ശ്ളോകങ്ങളുമുള്ള **ബ്രാഹ്മി** മാത്രമാണ് ഇപ്പോഴത്തെ **കൂർമ്മപുരാണം**
 .

**കൂർമ്മപുരാണത്തിൽ പൂർവ്വഭാഗം പന്ത്രണ്ടാം അദ്ധ്യായത്തിൽ ശ്രീപാർവ്വതീ സഹസ്രനാമം പ്രതിപാദിച്ചിട്ടുണ്ട്.**

## കാലഘട്ടം
ഈ പുരാണത്തിന്റെ കാലഘട്ടം ഏതാണ്ട് 5 , 6 നൂറ്റാണ്ടുകളാണെന്നു ഊഹിക്കപ്പെടുന്നു .

## അവലംബം

വർഗ്ഗം : പുരാണങ്ങൾ
മലപ്പുറം ഉപതിരഞ്ഞെടുപ്പ് 2017

കേരളത്തിൽ (തിരു– കൊച്ചി ഉൾപ്പെടെ) നടക്കുന്ന എട്ടാമത്തെ ലോക്‌സഭാ ഉപതിരഞ്ഞെടുപ്പാണ് ഏപ്രിൽ 12നു മലപ്പുറത്തു നടന്നത്. 

## സ്ഥാനാർഥികൾ

ആകെ ഒൻപതു സ്ഥാനാർഥികളാണ് ഉപതിരഞ്ഞെടുപ്പിൽ. ഇതിൽ ആറു പേർ സ്വതന്ത്രരാണ്. വെൽഫെയർ പാർട്ടി, എസ്ഡിപിഐ, എഎപി എന്നിവയ്ക്കു സ്ഥാനാർഥികളില്ല. യുഡിഎഫ് സ്ഥാനാർഥിയായി മുസ്‌ലിം ലീഗിന്റെ പി.കെ.കുഞ്ഞാലിക്കുട്ടി, എൽഡിഎഫ് സ്ഥാനാർഥിയായി സിപിഎമ്മിന്റെ എം.ബി.ഫൈസൽ, എൻഡിഎ സ്ഥാനാർഥിയായി ബിജെപിയുടെ എൻ.ശ്രീപ്രകാശ് എന്നിവരാണ് പ്രധാന സ്ഥാനാർഥികൾ. ഏഴു തവണ എംഎൽഎയും മൂന്നു തവണ സംസ്ഥാന വ്യവസായ മന്ത്രിയുമായതിന്റെ പരിചയസമ്പത്തുമായാണു കുഞ്ഞാലിക്കുട്ടി യുഡിഎഫ് സ്ഥാനാർഥിയായി കളത്തിലുള്ളത്. എൽഡിഎഫ് സ്ഥാനാർഥിയായ എം.ബി.ഫൈസൽ പുതുമുഖമാണ്. മലപ്പുറം മണ്ഡലത്തിൽനിന്ന് 1982 ൽ കുഞ്ഞാലിക്കുട്ടി ആദ്യമായി നിയമസഭയിലേക്കു ജയിക്കുമ്പോൾ ഫൈസലിന്റെ പ്രായം വെറും രണ്ടു വയസ്. എൻഡിഎ സ്ഥാനാർഥിയായ എൻ.ശ്രീപ്രകാശ് ബിജെപി ജില്ലാ വൈസ് പ്രസിഡന്റു കൂടിയാണ്. രണ്ടു കുഞ്ഞാലിക്കുട്ടിമാരും രണ്ടു ഫൈസലുമാരും ബാലറ്റിലുണ്ട്. ഏപ്രിൽ 17ന് ആണ് വോട്ടെണ്ണൽ. 

### സ്ഥാനാർഥികളുടെ പേര് (പാർട്ടി) ചിഹ്‌നം എന്നിവ ബാലറ്റ് യൂണിറ്റിലെ ക്രമത്തിൽ:

1. പി.കെ.കുഞ്ഞാലിക്കുട്ടി (മുസ്‌ലിം ലീഗ്) കോണി 
2. എം.ബി.ഫൈസൽ (സിപിഎം) ചുറ്റിക അരിവാൾ നക്ഷത്രം 
3. എൻ.ശ്രീപ്രകാശ് (ബിജെപി) താമര 
4. പി.പി.എ.സഗീർ (സ്വതന്ത്രൻ) ടെലിവിഷൻ 
5. കുഞ്ഞാലിക്കുട്ടി കുളമ്പിൽ പടിഞ്ഞാറേക്കര (സ്വത) അലമാര 
6. എൻ.മുഹമ്മദ് മുസല്യാർ (സ്വത) മോതിരം 
7. മുഹമ്മദ് ഫൈസൽ (സ്വത) പായ്‌വഞ്ചിയും മനുഷ്യനും
8. എ.കെ.ഷാജി (സ്വത) ഓട്ടോറിക്ഷ 
9. കെ.ഷാജിമോൻ (സ്വത) കുടം

വർഗ്ഗം:കേരളത്തിലെ തിരഞ്ഞെടുപ്പ്
മത്സ്യപുരാണം

18 മഹാപുരാണങ്ങളിൽ വച്ച് പതിനാറാമത്തെ പുരാണമാണ് **മത്സ്യപുരാണം** . പ്രാചീനവും , പ്രാമാണികവും പ്രാധാന്യവുമുള്ള ഈ പുരാണം മറ്റു പുരാണങ്ങളെപ്പോലെയല്ല . ഇതര പുരാണങ്ങളിലെ കാര്യങ്ങൾ പോലും ഇതിൽ വിശദീകരിച്ചിരിക്കുന്നു . ബ്രഹ്മപുരാണം , വായുപുരാണം എന്നിവയാണ് ഇതിനു തത്തുല്യമായ മറ്റു പുരാണങ്ങൾ . മഹാവിഷ്ണു തന്റെ മത്സ്യാവതാര രൂപത്തിൽ ആദിമ മനുഷ്യനായ വൈവസ്വത മനുവിന് ഉപദേശിക്കുന്ന രീതിയിലാണ് ഇതിന്റെ ഇതിവൃത്തം സൂതമുനി പറയുന്നത് .
## ശ്ളോകസംഖ്യയും പുരാണഘടനയും
ഈ പുരാണത്തിനു രണ്ടു ഭാഗങ്ങളുണ്ട് . മൊത്തത്തിൽ 291 അദ്ധ്യായങ്ങളും **14000** ശ്ളോകങ്ങളും ഈ പുരാണത്തിനുണ്ട് . 
ഈ പുരാണത്തിന്റെ കാലഘട്ടം ഏതാണ്ട് ഒന്നാം നൂറ്റാണ്ടു ആണെന്ന് കരുതപ്പെടുന്നു .

## ആഖ്യാനം കാലഘട്ടം
കാര്യങ്ങൾ വളച്ചുകെട്ടിലാതെ പറഞ്ഞിരിക്കുന്നു എന്നതാണ് ഇതിന്റെ പ്രത്യേകത . 
നൈമിശാരണ്യത്തിൽ വച്ച് സൂതപൗരാണികൻ മുനിമാർക്ക് ഉപദേശിക്കുന്ന രീതിയിലാണ് ഇതിന്റെ ആഖ്യാനം .മനുവും വിഷ്ണുവിന്റെ അവതാരമായ മത്സ്യവുമായുള്ള സംഭാഷണത്തോടെ പുരാണം ആരംഭിക്കുന്നു .

ഈ പുരാണത്തിന്റെ കാലഘട്ടം ഏതാണ്ട് ഒന്നാം നൂറ്റാണ്ടു ആണെന്ന് കരുതപ്പെടുന്നു .മത്സ്യപുരാണത്തിന്റെ പഴയ ചില കൈയെഴുത്തു പ്രതികളിൽ രണ്ടാം നൂറ്റാണ്ടിൽ ജീവിച്ചിരുന്ന ആന്ധ്ര രാജാവായ ശതകർണ്ണിയുടെ ഭരണകാലത്തെക്കുറിച്ചു പരാമർശമുണ്ട് . അപ്പോൾ രണ്ടാം നൂറ്റാണ്ടിനു അടുപ്പിച്ചാകും ഇതിന്റെ രചനയെന്നും പറയാം .

## അവലംബം

വർഗ്ഗം : പുരാണങ്ങൾ
പവോള ബ്രാക്ക്റ്റൺ

**പവോള ബ്രാക്ക്റ്റൺ** ഒരു ഇംഗ്ലീഷ് നോവലിസ്റ്റായിരുന്നു. ന്യൂയോർക്ക് ടൈംസിൻറെ മികച്ച പുസ്തകങ്ങളുടെ ലിസ്റ്റിൽ കയറിപ്പറ്റിയ “*The Witch's Daughter* ” എന്ന ഫാൻറസി നോവലിൻറെയും മറ്റ് അനവധി ചരിത്രപരമായ ഫാൻറസി നോവലുകളുടേയും രചയിതാവായിരുന്നു അവർ.  കുറ്റാന്വേഷണ ഫാൻറസി നോവൽ പരമ്പരയായ  “Brothers Grimm” രചിച്ചത് പി.ജെ. ബ്രാക്ക്സ്റ്റൺ എന്ന തൂലികാനാമത്തിലായിരുന്നു.

## ഗ്രന്ഥങ്ങളുടെ പട്ടിക

### As Paula Brackston
**The Witch’s Daughter**
* *The Witch’s Daughter* (Jan 2011)
* *The Return of the Witch* (March 2016)
**Short Story**
* *The Witches of the Blue Well* (December 2012, prelude to *The Winter Witch*)
**Novels**
* *The Winter Witch* (February 2013)
* *The Midnight Witch* (March 2014, originally titled *The Last Witch of Fitzroy Square*)
* *The Silver Witch* (April 2015)
* *Lamp Black, Wolf Grey* (August 2015, first published by Snowbooks in March 2010)
* *The Little Shop of Found Things* (August 2017)
**Nonfiction**
* *The Dragon's Trail: Wales on Horseback* (April 1999)
**Anthologies**
* *In Her Element: Women and the Landscape* (2008)
* *Front Porch: American Athenaeum* (2013)

### As P.J. Brackston
**Brothers Grimm Mysteries**
* *Gretel and the Case of the Missing Frog Prints* (January 2015)
* *Once Upon a Crime* (July 2015)
* *The Case of the Fickle Mermaid* (January 2016)
* *The Sorcerer’s Appendix* (TBD)

### As P.J. Davy
* *Nutters* (2009, Snowbooks)
* *Village Fate: A Country Tale of Cooks, Crooks and Chickens* (November 2010, Hookline Books)

## അവലംബം
റോബർട്ട് ബെയ്ജ്

**റോബർട്ട് ബെയ്ജ്** (ജീവിതകാലം 11മാർച്ച് 17300   – 1 സെപ്റ്റംബർ 1801) ഒരു ഇംഗ്ലീഷ് നോവലിസ്റ്റും വ്യവസായിയുമായിരുന്നു.

ഡെർബിയ്ക്കു  സമീപം ഡാർലി ആബ്ബിയിൽ ജനിച്ച ബെയ്ജ്, കടലാസ് നിർമ്മാണ വ്യവസായിയുടെ റുടെ മകനായിരുന്നു. ബെയ്ജിൻറെ നാലു ഭാര്യമാരാണുണ്ടായിരുന്നത്. ബെയ്ജിൻറെ മാതാവായിരുന്നു അദ്ദേഹത്തിൻറെ ആദ്യ പത്നി. ബെയ്ജ് ജനിച്ച് ഏറെത്താമസിയാതെ അവർ മരണമടഞ്ഞു. ഡെർബിയിലെ ഒരു പൊതുവിദ്യാലയത്തിലാണ് ബെയ്ജ് പ്രാഥമികവിദ്യാഭ്യാസം നടത്തിയത്. അവിടുത്തെ ഏറ്റവു സാമർത്ഥ്യമുള്ള കുട്ടിയായിരുന്നു റോബർട്ട് ബെയ്ജ്.  ഏഴാമത്തെ വയസിൽ ലാറ്റിൻ ഭാഷയിൽ അറിവു നേടി. പിതാവിനൊപ്പം കടലാസ് നിർമ്മാണവിദ്യയും അഭ്യസിച്ചിരുന്നു. 23 വയസിൽ റോബർട്ട് ബെയ്ജ് സുന്ദരിയും ധനാഢ്യയുമായ വനിതയെ വിവാഹം കഴിച്ചു. അതിനുശേഷം സ്ട്രാഫോർഡ്ഷെയറിലെ എൽഫോർഡിൽ കടലാസ് നിർമ്മാണ വ്യവസായത്തിലേർപ്പെട്ടു. അവസാനകാലം വരെ ഈ വ്യവസായം തുടർന്നിരുന്നു.

## ഗ്രന്ഥങ്ങൾ
* *[[:en:Mount_Henneth|Mount Henneth]]* (1781)
* *[[:en:Barham_Downs_(novel)|Barham Downs]]* (1784)
* *[[:en:The_Fair_Syrian|The Fair Syrian]]* (1787)
* *[[:en:James_Wallace_(novel)|James Wallace]]* (1788)
* *[[:en:Man_as_he_is|Man as he is]]* (1792)
* *[[:en:Hermsprong|Hermsprong]]* (1796)

## അവലംബം
വായുപുരാണം

18 പുരാണങ്ങളിൽ വച്ച് നാലാമത്തെ പുരാണമായ **വായുപുരാണം** വാസ്തവത്തിൽ ഒരു ശിവപുരാണമാണ് . വായുവാണ് പുരാണരഹസ്യങ്ങളെ മുനിമാർക്കു വെളിവാക്കുന്നത് . ശിവപുരാണത്തിന്റെ ഒരു ഭാഗമായി വായുപുരാണത്തെ ഒരിക്കൽ കരുതിയിരുന്നു .

## ശ്ളോകസംഖ്യയും പുരാണഘടനയും

ഈ പുരാണത്തിന്റെ ഘടനയെപ്പറ്റി സൂതപൗരാണികൻ തുടക്കത്തിൽ തന്നെ വ്യക്തമാക്കിയിട്ടുണ്ട് . ഇതനുസരിച്ച് **111** അദ്ധ്യായങ്ങളും **12000** ശ്ളോകങ്ങളും ഈ പുരാണത്തിനുണ്ട് . 

നാല് ഭാഗങ്ങളായി ഈ പുരാണം എഴുതപ്പെട്ടിരിക്കുന്നു . 

***പ്രക്രിയാപാദം - അദ്ധ്യായങ്ങൾ 1 മുതൽ 6 വരെ .**

***ഉപോദ്ഘാതപാദം - അദ്ധ്യായങ്ങൾ 7  മുതൽ 64  വരെ .**

***അനുഷംഗപാദം - അദ്ധ്യായങ്ങൾ 65  മുതൽ 98  വരെ .**

***ഉപസംഹാരപാദം - അദ്ധ്യായങ്ങൾ 99  മുതൽ 111  വരെ


ഇന്ന് ലഭ്യമായ വായുപുരാണത്തിൽ 112 അദ്ധ്യായങ്ങളും 10,672 ശ്ലോകങ്ങളുമാണുള്ളത്. .**

## ആഖ്യാനവും കാലഘട്ടവും
സൂതപൗരാണികനായ **രോമഹർഷണൻ** നൈമിശാരണ്യത്തിലെ മുനിമാർക്ക് ഉപദേശിക്കുന്ന രീതിയിലാണ് ഇതിന്റെ ആഖ്യാനം . ആറാം നൂറ്റാണ്ടിലെ ബാണഭട്ടൻ ഈ പുരാണത്തെക്കുറിച്ച് പരാമർശിച്ചിട്ടുണ്ട് . ഒരു നൂറ്റാണ്ടിന്റെ പഴക്കം ആറാം നൂറ്റാണ്ടിൽ നിന്നുമുണ്ടെന്ന കണ്ടത്തെലാണ് ഗവേഷകർ നടത്തിയിരിക്കുന്നത് . അത്തരത്തിൽ ചിന്തിക്കുമ്പോൾ ഈ പുരാണം ഏതാണ്ട് അഞ്ചാം നൂറ്റാണ്ടിൽ പൂർത്തിയായതായി കണക്കാക്കാം .

വർഗ്ഗം :പുരാണങ്ങൾ
വരാഹപുരാണം

18 പുരാണങ്ങളിൽ വച്ച് പന്ത്രണ്ടാമത്തെ പുരാണമായ **വരാഹപുരാണം** വിഷ്ണുവിന്റെ അവതാരമായ **വരാഹമൂർത്തി** ആഖ്യാതാവാകുന്ന  തരത്തിലാണ് സൂതപൗരാണികൻ  മുനിമാരോട് വിവരിക്കുന്നത് .

## ശ്ളോകസംഖ്യയും പുരാണഘടനയും

നാരദീയ പുരാണത്തിൽ ഈ പുരാണത്തെപ്പറ്റി വ്യക്തമായ ഒരു വിവരണമുണ്ട് . ഈ പുരാണത്തിനു പൂർവ്വം , ഉത്തരം എന്നിങ്ങനെ രണ്ടു ഭാഗങ്ങളുണ്ട് . ഈ പുരാണത്തിനു ഇപ്പോൾ ലഭ്യമായ മൂലത്തിൽ **218** അദ്ധ്യായങ്ങളും **10000** ശ്ളോകങ്ങളുമുണ്ട് . 

ഈ പുരാണത്തിനു നാല് ഭാഗങ്ങളുണ്ട് .

***ഒന്നാം ഭാഗം  - അദ്ധ്യായങ്ങൾ 1 മുതൽ 112  വരെ .**

***രണ്ടാം ഭാഗം  - അദ്ധ്യായങ്ങൾ 113   മുതൽ 192   വരെ .**

***മൂന്നാം ഭാഗം  - അദ്ധ്യായങ്ങൾ 193   മുതൽ 213  വരെ .**

***നാലാം ഭാഗം  - അദ്ധ്യായങ്ങൾ 214   മുതൽ 218   വരെ .**
 
## ആഖ്യാനവും കാലഘട്ടവും
സൂത പൗരാണികനായ രോമഹർഷണൻ നൈമിശാരണ്യത്തിലെ മുനിമാർക്ക് ഉപദേശിക്കുന്ന രീതിയിലാണ് ഇതിന്റെ ആഖ്യാനം . തുടക്കം വൈഷ്ണവമാണെങ്കിലും അന്ത്യം ശൈവമായാണ് ഇതിന്റെ ആഖ്യാന പ്രത്യേകത . എട്ടാം നൂറ്റാണ്ടിനും പത്താം നൂറ്റാണ്ടിനും ഇടയിലാണ് ഇതിന്റെ കാലഘട്ടം .

## അവലംബം

വർഗ്ഗം :പുരാണങ്ങൾ
മറിമാൻകണ്ണി (നാടകം)

എം.എൻ. വിനയകുമാർ രചിച്ച നാടകമാണ് **മറിമാൻകണ്ണി **. 2012 ലെ നാടകത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു. 
## ഉള്ളടക്കം
ഉണ്ണായിവാര്യരുടെ ജീവിത കഥയെ ആസ്പദമാക്കി, നളചരിത രചനയ്ക്കിടയിൽ അദ്ദേഹം അനുഭവിച്ച ജീവിതമുഹൂർത്തങ്ങളാണ് ഈ 
നാടകത്തിന്റെ ഉള്ളടക്കം. ആകാശവാണി നാടകോത്സവത്തിലും  ഡൽഹി അന്താരാഷ്ട്രനാടകോത്സവം ഉൾപ്പെടെ ഇന്ത്യയിലെ പ്രധാന നാടകോത്സവങ്ങളിലേക്കും ഈ നാടകത്തിന്റെ അവതരണം തെരഞ്ഞെടുക്കപ്പെട്ടിട്ടുണ്ട്. അഭിമന്യു വിനയകുമാറാണ് സംവിധായകൻ. ഭാര്യ കലാമണ്ഡലം ചിത്രയാണ് പ്രധാന സ്ത്രീകഥാപാത്രത്തെ അവതരിപ്പിച്ചത്.
## പുരസ്കാരങ്ങൾ
* കേരള സാഹിത്യ അക്കാദമി   പുരസ്കാരം 2012
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
സംസ്കാരമുദ്രകൾ

നടുവട്ടം ഗോപാലകൃഷ്ണൻ രചിച്ച   വൈജ്ഞാനിക ഗ്രന്ഥമാണ് **സംസ്കാരമുദ്രകൾ**. 2012 ലെ വൈജ്ഞാനികസാഹിത്യ രചനക്കുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു. 
## ഉള്ളടക്കം
കേരള സംസ്കാരത്തിന്റെ ഏതാനും മുദ്രകളുടെ വിവരണവും വ്യഖ്യാനവുമാണ് ഈ ഗ്രന്ഥം. ചരിത്രവിഷയകം, ആചാരനുഷ്ഠാന സംബന്ധി, മതപരം, പുരാണസ്പർശി, വ്യക്തിപരം എന്നിങ്ങനെ മുപ്പത്തിയെട്ട് ലഘു ലേഖനങ്ങളാണീ ഗ്രന്ഥത്തിലുള്ളത്.  എടയ്ക്കൽ ലിഖിതവും ശാർക്കര കാളിയൂട്ടും ചിത്രരാമായണവും ഈ ഗ്രന്ഥത്തിൽ ചർച്ച ചെയ്യപ്പെടുന്നു.  
## പുരസ്കാരങ്ങൾ
* കേരള സാഹിത്യ അക്കാദമി എൻഡോവ്മെന്റ് പുരസ്കാരം 2012
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
കുട്ടിപ്പട്ടാളത്തിന്റെ കേരളപര്യടനം

എൻ.പി. ഹാഫിസ് മുഹമ്മദിന്റെ ബാലസാഹിത്യ കൃതിയാണ് **കുട്ടിപ്പട്ടാളത്തിന്റെ കേരളപര്യടനം**. യുറീക്കയിൽ പരമ്പരയായി പ്രസിദ്ധീകരിച്ച ഈ യാത്രാവിവരണനോവൽ കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് പുസ്തകമായി പുറത്തിറക്കുകയായിരുന്നു. കേരളത്തിലെ ചരിത്രപ്രാധാന്യമുള്ള സ്ഥലങ്ങളിലൂടെ കുട്ടികൾ നടത്തുന്ന യാത്രാവിവരണമാണ് പുസ്തകത്തിലെ പ്രതിപാദ്യം. സചീന്ദ്രൻ കാറഡ്ക്കയാണ് ചിത്രങ്ങൾ വരച്ചത്. 2012 ലെ ബാലസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു. ബാലസാഹിത്യത്തിനുള്ള 2016ലെ കേന്ദ്ര സാഹിത്യ അക്കാദമി പുരസ്കാരവും ഈ പുസ്തകം നേടുകയുണ്ടായി.
## പുരസ്കാരങ്ങൾ
* കേന്ദ്ര സാഹിഹ്യ അക്കാദമിയുടെ ബാലസാഹിത്യ പുരസ്കാരം 2016
* കേരള സാഹിത്യ അക്കാദമി എൻഡോവ്മെന്റ് പുരസ്കാരം 2012
* കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് നൽകുന്ന ബാലസാഹിത്യപുരസ്കാരം (വൈജ്ഞാനികം) 2012

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഡെയിം ബാർബറ കാർട്ട്ലാൻറ്

**ഡെയിം ബാർബറ കാർട്ട്ലാൻറ്** DBE CStJ (ജീവിതകാലം : 9 ജൂലൈ 1901 – 21 മെയ് 2000), മെരി ബാർബറ ഹാമിൽ‌ട്ടൺ കാർട്ട്ലാൻറ് എന്ന പേരിൽ ജനിച്ച പ്രണയനോവലുകളടെ രചയിതാവായിരുന്നു. ഇരുപതാം നൂറ്റാണ്ടിന്റെ ഏറ്റവും കൂടുതൽ വാണിജ്യപരമായ വിജയം കൈവരിച്ചതും ലോകമെമ്പാടും വിറ്റഴിഞ്ഞതുമായ നോവലുകളുടെ രചയിതാക്കളിലൊരാളായിരുന്നു അവർ. അവരുടെ 723 നോവലുകൾ 38 ഭാഷകളിലേയ്ക്കു തർജ്ജമ ചെയ്യപ്പെടുകയും ഗിന്നസ് വേൾഡ് റിക്കാർഡി്സിൽ ഒരു വർഷം (1976) ഏറ്റവും കൂടുതൽ നോവലുകൾ പ്രസിദ്ധീകരിക്കപ്പെട്ടയാളെന്ന പരാമർശം നിലനിർത്തുകയും ചെയ്തിരുന്നു.  അനേകം പ്രണയനോവലുകളുടെ സ്രഷ്ടാവെന്ന നിലയിൽ അവർ ഓർമ്മിക്കപ്പെടുന്നു. വിവാഹത്തിനുശേഷമുള്ള പേരായ ബാർബറ മക്കോർക്യൂഡെയിൽ എന്ന പേരിലും മാർക്കസ് ബെൽഫ്രി എന്ന തൂലികാനാമത്തിലും രചനകൾ നടത്തിയിരുന്നു. നാടകങ്ങൾ, സംഗീതം, പ്രബന്ധങ്ങൾ എന്നിങ്ങനെ വിവിധ ശാഖകളിലായി 700 ൽ ഏറെ പുസ്തകങ്ങൾ രചിച്ചിരുന്നു.  അവർ ഒരു ജീവകാരുണ്യപ്രവർത്തകകൂടിയായിരുന്നു. അവരുടെ പുസ്തകങ്ങളുടെ 750 മില്ല്യണ് കോപ്പികൾ വിറ്റഴിക്കപ്പെട്ടതായി കണക്കാക്കപ്പെടുന്നു.  മറ്റ് ഉറവിടങ്ങളിൽ നിന്നുള്ള കണക്കുകൾ പ്രകാരം പുസ്തകങ്ങളുടെ വിൽപ്പന രണ്ടു ബില്ല്യണിലധികമാണ്.  19 ആം നൂറ്റാണ്ടിലെ വിക്ടോറിയൻ കാലഘട്ടത്തിലെ ശുദ്ധപ്രണയം നോവലുകളിലൂടെ വരച്ചുകാട്ടുന്നതിൽ അവർ മികച്ച പാടവം കാട്ടി.  

## അവലംബം

വർഗ്ഗം:1901-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ബ്രിട്ടീഷ് നോവലെഴുത്തുകാർ
വില്ല്യം കൂപ്പർ

**ഹാരി സമ്മർഫീൽഡ് ഹോഫ്** (ജീവിതകാലം: 4 ആഗസ്റ്റ് 1910 – 5 സെപ്റ്റംബർ 2002) വില്ല്യം കൂപ്പർ എന്ന തൂലികാനാമത്തിലെഴുതിയിരുന്ന ഒരു ഇഗ്ലീഷ് നോവലിസ്റ്റായിരുന്നു. പ്രൈമറി സ്കൂൾ അദ്ധ്യാപകരായ മാതാപിതാക്കൾക്കളുടെ പുത്രനായി ക്രേവിൽ ജനിച്ചു. കേംബ്രിഡ്ജിലെ ക്രൈസ്റ്റ്സ് കോളജിലാണ് വിദ്യാഭ്യാസം നിർവ്വഹിച്ചത്. 1933 ൽ ബിരുദം സമ്പാദിച്ചതിനുശേഷം ലെയ്സെസ്റ്ററിലെ ഒരു സ്കൂളിൽ അദ്ധ്യാപകനായി ജോലിക്കു ചേർന്നു. അദ്ദേഹത്തിൻറെ “*Scenes from Provincial Life” എന്ന കൃതിയിൽ ഇവിടുത്തെ* അനുഭവങ്ങളും കുറിക്കപ്പെട്ടിരുന്നു. രണ്ടാം ലോകമഹായുദ്ധകാലത്ത് റോയൽ എയർഫോർസിൻറെ സിഗ്നൽ ശാഖയിൽ സേവനമനുഷ്ടിച്ചിരുന്നു. പിന്നീട് സർക്കാർ ഉദ്യോഗസ്ഥനായി ജോലി ചെയ്യവേ സി.പി. സ്നോ എന്ന പ്രസിദ്ധ നോവലിസ്റ്റിനോടൊപ്പം ചേർന്നു പ്രവർത്തിക്കുന്നതിനുള്ള അവസരം ലഭിച്ചിരുന്നു. “*Scenes from Provincial Life”* എന്ന കൃതിയിലും അതിൻറെ തുടർ പരമ്പരയിലും ഇദ്ദേഹം റോബർട്ട് എ്ന പേരിൽ പരാമർശിക്കപ്പെടുന്നുണ്ട്.

## കൃതികൾ
**നോവലുകൾ**
* *Trina* (as H.S. Hoff) London, Heinemann, 1934; as *It Happened in PRK*, New York, Coward McCann, 1934.
* *Rhéa* (as H.S. Hoff). London, Heinemann, 1937.
* *Lisa* (as H.S. Hoff). London, Heinemann, 1937.
* *Three Marriages* (as H.S. Hoff). London, Heinemann, 1946.
* *Scenes from Provincial Life*. London, Cape, 1950.
* *The Struggles of Albert Woods*. London, Cape, 1952; New York, Doubleday, 1953.
* *The Ever-Interesting Topic*. London, Cape, 1953.
* *Disquiet and Peace*. London, Macmillan, 1956; Philadelphia, Lippincott, 1957.
* *Young People*. London, Macmillan, 1958.
* *Scenes from Married Life*. London, Macmillan, 1961.
* *Scenes from Life* (includes *Scenes from Provincial Life* and *Scenes from Married Life*). New York, Scribner, 1961.
* *Memoirs of a New Man*. London, Macmillan, 1966.
* *You Want the Right Frame of Reference*. London, Macmillan, 1971.
* *Love on the Coast*. London, Macmillan, 1973.
* *You're Not Alone: A Doctor's Diary*. London, Macmillan, 1976.
* *Scenes from Metropolitan Life*. London, Macmillan, 1982.
* *Scenes from Later Life*. London, Macmillan, 1983.
* *Scenes from Provincial Life, and Scenes from Metropolitan Life*. NewYork, Dutton, 1983.
* *Scenes from Married Life, and Scenes from Later Life*. New York, Dutton, 1984.
* *Immortality at Any Price*. London, Sinclair Stevenson, 1991.
* *Scenes from Death and Life* (1999)
**സമാഹരിക്കപ്പെടാത്ത ചെറുകഥകൾ**
* *Ball of Paper*, in Winter's Tales 1. London, Macmillan, and NewYork, St. Martin's Press, 1955.
* *A Moral Choice*, in Winter's Tales 4. London, Macmillan, andNew York, St. Martin's Press, 1958.
**നാടകങ്ങൾ**
* *High Life* (produced London, 1951).
* *Prince Genji* (1950; produced Oxford, 1968). London, Evans, 1959.
**ഫിക്ഷനല്ലാത്തവ**
* *C.P. Snow*. London, Longman, 1959; revised edition, 1971.
* *Shall We Ever Know? The Trial of the Hosein Brothers for the Murder of Mrs. McKay*. London, Hutchinson, 1971; as *Brothers*, New York, Harper, 1972.
**Memoirs**
* *From Early Life*. London, Macmillan, 1990.

## അവലംബം

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:1910-ൽ ജനിച്ചവർ
ബാൾട്ടിക് ഡയറി

സന്തോഷ് ജോർജ് കുളങ്ങര രചിച്ച  യാത്രാവിവരണമാണ് **ബാൾട്ടിക് ഡയറി**. 2012 ലെ യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു. 
## ഉള്ളടക്കം
ബാൾട്ടിക് രാജ്യങ്ങളായ ലാത്വിയ, ലിത്വാനിയ, എസ്‌റ്റോണിയ, പോളണ്ട് എന്നിവയിലൂടെ നടത്തിയ യാത്രയുടെ കഥയാണ് ഈ യാത്രാവിവരണം. കമ്യൂണിസത്തിന്റെ തകർച്ചയ്ക്ക് ശേഷമുള്ള ഈ രാജ്യങ്ങളുടെ ജീവിതമാണ് ഈ പുസ്തകത്തിൽ പ്രതിപാദിച്ചിരിക്കുന്നത്.

## പുരസ്കാരങ്ങൾ
* കേരള സാഹിത്യ അക്കാദമി എൻഡോവ്മെന്റ് പുരസ്കാരം 2012
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
മിഡ്നൈറ്റ്'സ് ചിൽഡ്രൻ

ഇന്ത്യൻ ഉപന്യാസകാരനും നോവലിസ്റ്റുമായ സൽമാൻ റഷ്ദി എഴുതിയ നോവലാണ് **മിഡ്നൈറ്റ്'സ് ചിൽഡ്രൻ **(Midnight's Children). 1981ലാണ് ഈ നോവൽ പ്രസിദ്ധീകരിച്ചത്.  ഈ നോവലിൽ  ബ്രിട്ടീഷ് സാമ്രാജ്യം മുതൽ ഇന്ത്യയുടെ സ്വാതന്ത്ര്യം ഇന്ത്യയുടെ വിഭജനം വരെയുള്ള ഇന്ത്യയുടെ പരിവർത്തനം പ്രതിപാദിക്കുന്നുണ്ട്. ഈ നോവൽ മാജിക്കൽ റിയലിസത്തിന് ഉത്തമ ഉദാഹരണമാണ്. 

*1981ലെ *മാൻ ബുക്കർ സമ്മാനവും ജെയിംസ് ടെയ്റ്റ് ബ്ലാക്ക് മെമ്മോറിയൽ സമ്മാനവും മിഡ്നൈറ്റ്'സ് ചിൽഡ്രൻസ് ആണ് നേടിയത്. മാൻ ബുക്കർ സമ്മാനത്തിന്റെ 25ാം വർഷികമായ 1993 ലും 40ാം വർഷികമായ 2008ലും ബുക്കർ സമ്മാനം നേടിയ പുസ്തകങ്ങളിലെ മികച്ചപുസ്തകത്തിനുള്ള "ബുക്കർ ഓഫ് ദ ബുക്കേർസ്" ഈ പുസ്തകം നോടിയിട്ടുണ്ട്.. 

## അവലംബം

വർഗ്ഗം:ചരിത്ര നോവലുകൾ
വർഗ്ഗം:ബുക്കർ സമ്മാനം നേടിയ കൃതികൾ